Дино Буццати. Етти қават (ҳикоя) | www.ziyouz.uz\nБош саҳифа Жаҳон насри онлайн антологиясиДино Буццати (1906-1972; Италия)Дино Буццати. Етти қават (ҳикоя)\nЖузеппе Кортега ҳеч нарса керакмасди, аммо у қизни гапга солиб, касалхона ҳақида кенгроқ маълумот суриштиришга тушди. Шу йўсинда у бу клиниканинг ғалати бир ўзига хослигидан хабардор бўлди. Мижозларни бу ерда касаллигининг оғир-енгиллигига қараб қаватларга тақсимлашар экан. Энг юқори, еттинчи қават дарди ҳаммадан ҳам енгиллар учун мўлжалланган. Олтинчи қаватга дарди унчалик оғир бўлмаса-да, ҳар ҳолда унча-мунча хавотирли томони борлар ётқизилади. Бешинчи қаватда эса аҳволи руҳияси анча оғир бўлганлар даволанардилар, шу тариқа — қаватма-қават тушилаверади. Иккинчи қаватда касали жуда оғир шўрликлар ётар эди. Биринчи қаватда эса — энди дунёдан илинжи батамом узилганлар, тузалишидан умид йўқлар…\n— Афсуски, йўқ, — эркак жавоб берди, — келганимга икки ойча бўлиб қолди… — Бироқ сукут сақлаб, у гапни қандай давом эттиришни билиб-билмай, қўшиб қўйди: — Мен пастда ўз акамга қараб тургандим.\n— Воҳ, биринчида буткул ўлаёзганлар. У ерда дўхтирларга иш қолмаган. У ёғи фақат руҳонийларниннг ташвиши. Яна гўрков-пўрков дегандай…\n— Ҳозир, ростдан ҳам, озчилик, аммо эрталаб етарли эди, — нотаниш киши зўрға сезиладиган кулгу билан жавоб берди, — дераза қопқалари туширилган хоналарда кимдир яқиндагина ўлган. Бошқа қаватларда ҳамма қопқалар кўтарилганини кўриб турган бўлсангиз керак? Бироқ мени кечирасиз, — у деразадан оҳиста узоқлашаётиб қўшиб қўйди, — совуқ тушаётир, шекилли. Тўшакка бироз чўзилай. Сизга эса барча яхшиликлар ёр бўлсин…\n— Қандай яхши, қандай соз,- деди Корте, — биласизми, касал бўлиб қолсанг, ҳамиша энг даҳшатли оқибатларни тасаввур эта бошларкансан…\nҚаватнинг катта фельдшери Жузеппе Кортенинг хонасига кириб келганда ётганига тахминан ўн кунлар бўлганди. Фельдшер дўстона бир илтимос билан ташриф буюрганди: эртага бир аёл иккита боласи билан ётади; улар учун айнан унинг хонаси ёнидаги иккита хона бўш, аммо уларга учинчи хона етишмайди, жаноб Корте бошқа шундай қулай, шундай ҳузурли хонага ўтишга рози бўлармикин?\n— Сизга чин кўнгилдан миннатдорчилик билдираман,- деди катта фельдшер енгил тавозе билан. — Сиздай инсоннинг бу қадар хайрли иш қилиши ҳайратланарли эмас. Агар қарши бўлмасангиз, кўчишни бир соатлардан сўнг бошласак. Фақат шуни унутмангки, бир қават пастга тушишимизга тўғри келади, — у гўё гап буткул арзимас нарса ҳақида бораётгандай сокин ва равон овозда қўшиб қўйди — Афсуски, бу қаватда бўш хоналар йўқ. Бироқ бу вақтинча, ишонинг, — Кортенинг тез қўзғалиб яна тўшакка чўкканини ва норозилик билдириш учун гапга оғиз жуфтлаётганини кўрган фельдшер шошиб аниқлик киритди,- вақтинча. Ўйлайманки, икки-уч кундан сўнг, бирор-бир хона бўшаши билан, сиз яна еттинчи қаватга қайтишингиз мумкин.\n— Бироқ сизни тиббий хулосаларга кўра кўчираётганимиз йўқ-ку; сиз нима демоқчи эканингизни жуда яхши тушуниб турибман, бироқ гап ўз болаларига яқинроқ бўлгиси келаётган бир аёлга нисбатан ғамхўрлик қилиш ҳақида боряпти… Худо ҳаққи, — у қаҳқаҳа отиб кулганча, қўшиб қўйди, — бошқа сабаблар ҳақида ўйлаб ҳам ўтирманг!..\nШундай қилиб, Корте олтинчи қаватга ўтди, гарчанд бу кўчиш касалининг ёмонлашгани туфайли бўлмаганига ишончи комил бўлса-да, унга ўзи ва одатдаги дунё, соғлом одамлар дунёси ўртасида аллақачон аниқ сезиладиган девор пайдо бўлганини ўйлаш анча ноқулай эди. Еттинчи қаватда, қабул қилиш манзилида бемор ҳали қолган дунё билан озми-кўпми алоқани сезарди: у ердаги жамоатни одатдаги дунёнинг давоми ҳисоблаш ҳам мумкин эди. Олтинчи қаватга кўчгач эса, у касалхона чегарасига батамом кирди, бу ерда энди ҳатто тафаккур бироз ўзгача эди — табибларда ҳам, ҳамшираларда ҳам ва ҳатто касалларда ҳам. Бу ерда ушбу қаватга оғир шакли билан бўлмаса-да, барибир, ростакамига касалларни жойлаштиришларини ҳамма тан оларди. Қўшни хоналарнинг беморлари билан, ходимлар ва табиблар билан бўлган илк суҳбатларданоқ Жузеппе Корте кўрдики, бу бўлимдагилар еттинчи қаватдагиларга енгил-елпи муносабатда эканлар, еттинчи қават биринчи навбатда ортиқча шубҳага тушган ҳаваскор касаллар учун деб ҳисоблашаркан; айтиш мумкин бўлса, ҳамма иш фақат олтинчи қаватдангина жиддий бошланади.\nАйни пайтда Жузеппе Корте шуни тушундики, агар юқорига, тиббий хулосаларга мувофиқ ётиши керак бўлган еттинчи қаватга қайтишни истаганда ҳам, у муқаррар қийинчиликларга дуч келади; еттинчи қаватга қайтиш учун у бу мураккаб механизмни ҳаракатга келтириши керак, бунинг учун эса оз бўлса-да, барибир анча куч сарфлаши лозим; шубҳасиз, агар унинг ўзи бу ҳақда ташвишга тушмаса, бошқа ҳеч ким уни юқори қаватга, “деярли соғлар” олдига қайтаришни ўйламайди ҳам.\nБироқ ҳамшира билан суҳбатда ўзининг бу умиди ҳақида гап очиши биланоқ уни аччиқ надомат босди. Эшитдики, уни ростдан ҳам кўчиришади, бироқ юқорига эмас, пастга — яна бир қават қуйига. Ҳамшира ҳам тушунтириб беришга қодир бўлмаган аллақандай сабабларга кўра уни олтинчи қаватнинг “оғир” ярмисига қўшиб қўйишибди, шунинг учун у бешинчи қаватга тушиши лозим.\nУ шундай бақирдики, уни тинчлантириш учун дўхтир чақиришга мажбур бўлдилар. Дўхтир унга ҳаяжонланмасликни маслаҳат берди, акс ҳолда иссиғи кўтарилиши мумкин, тўғри, англашилмовчилик юз берган, ҳар ҳолда, қайсидир даражада… У аввалгидай иқрор бўлдики, ҳақиқатан олганда Жузеппе Корте еттинчи қаватда ётса тўғри бўларди, бироқ унинг аҳволига келганда, табиб қўшиб қўядики, унинг фикри бироз ўзгача. Ахир, ростини айтганда, унинг касаллиги, аёнки, маълум маънода, яраланиш кўламининг кенглигига кўра олтинчи даражали касаллик деб қаралиши мумкин. Бироқ табибнинг ўзи ҳам Корте қандай йўсинда ўз қаватидан анча оғир тоифага тушиб қолганини тушунолмайди. Кўриниб турибдики, айнан шу бугун тонгда Жузеппе Кортенинг клиник аҳволини сўраб телефон қилган маъмурият котиби кўрсатмаларни ёзиб олиш чоғида ниманидир чалкаштириб юборганга ўхшайди. Балким, эҳтимолдан холи эмас, маъмурият Кортенинг аҳволига табиби берган баҳони бироз “оғирлаштирган”, зеро маъмурият Кортенинг даволовчи дўхтирини тажрибали эканини тан олса-да, ўта кўнгилчан одам ҳисоблайди. Умуман олганда, врач Кортега асабийлашмасликни ва кўчиришга қаршилик қилмасликни маслаҳат берди; зеро муҳими — касалликнинг кечиш жараёни, беморни қаерга жойлаштиришгани эса унчалик муҳим эмас.\n— Албатта, — врач ғурур билан жавоб қилди, — бизнинг клиникамизда барча зарур нарсалар бор. Фақат бир кичкина ноқулайликни айтмаганда…\n-Эй, худойим, мен фақат сиз қатъий туриб олганингиз учун айтаяпман… Аслини олганда, биз сизни олтинчи қаватга жойлаштиришимиз ҳам мумкин эди. Ҳа, ҳа,- у ўзини ҳам ишонтираётгандай қўшиб қўйди, — сиз бемалол олтинчида ётишингиз ҳам мумкин эди.\n-Қачон? Бундай ҳолларда башорат қилиш анча мушкул… Тўхтанг-тўхтанг, — врач бироз ўйланиб, қўшиб қўйди, — кўриб турибман, сиз тезроқ соғайишни шунчалар истайсизки, бу сизда ўзига хос ҳақиқий худбинликка айланибди… агар ҳайиқмасам, агар сиз хафа бўлмасангиз, биласизми, сизга нимани маслаҳат берган бўлардим?\n-Хўш, гапиринг, гапиринг, дўхтир…\n-Майли, буни имкон қадар тушунарлироқ ифодалаб беришга ҳаракат қиламан. Агар мен бу касалхонага сизнинг касаллигингиз билан оғриб тушганимда, майли энг енгил кўриниши билан оғриган бўлсам ҳам, бу ўз мутахассислиги бўйича энг яхши касалхонага тушсам, биласизми, мен ўз ихтиёрим билан мени биринчи куниёқ — тушунаяпсизми? — биринчи куниёқ пастки қаватларнинг бирига жойлаштиришларини талаб қилган бўлардим. Мен ҳатто хоҳлардимки, мени…\n— Бир сўз билан айтганда, — Жузеппе Корте титроқ овозда чайналди, — сиз менга, демак, маслаҳат берасизки…\n-Айни пайтда, яна бир нарсани ҳисобга олинг, — дўхтир қатъият билан давом этди. — Шуни ҳисобга олингки, сизнинг бу аҳволингизда пайдо бўлган тошмага ҳам эътибор қилиш зарур. Бу нарса ўзича олганда ҳеч гап эмас, тушунаман, аммо у узоқ давом этса, сизнинг руҳиятингизга таъсир этиши мумкин, сиз соғайиб кетиш учун руҳий хотиржамликни сақлаш қанчалик зарурлигини биласизми ўзи? Мен сизга ёзиб берган нурлантириш маълум маънода фойдали экан. Нега? Бу, балким, буткул тасодифийдир, аммо нурлар кучсизлик қилгани ҳам эҳтимолдан холи эмас. Айтишим керак, учинчи қаватдаги нурлантириш асбоблари биздагидан кучлироқ. У ерда сизнинг қичимангизни даволаш имкониятлари анча кўп бўларди. Бундан ташқари, биласизми яна нима? Агар бирор-бир томондан мабодо яхшиланиш бўлса, демак энг оғир қадам қўйилган. Агар юқорига кўтарила бошласанг, кейин орқага қайтишинг даргумон. Сиз ўзингизни ростдан ҳам яхши сеза бошласангиз, бу ёққа — бизга ёки янада юқорироққа қайтиб келишингизга ҳеч нима тўсқинлик қила олмайди, ”ютуқ”ларингизга мувофиқ сиз бешинчи, олтинчи ва, ҳаттоки, айтишим керак, еттинчи қаватга ҳам… қайтишингиз мумкин.\nАммо Жузеппе Корте шафқатсиз қўрқув исканжасида қолди — қандайдир сирли сезги уни хавф ҳақида огоҳлантирарди. Бироқ у клиника ходимларининг таътилга чиқишларига тўсқинлик қилолмаслигини билар, шунингдек, янгича, янада изчил нурлар билан даволаш унга фойда келтираётганига ишонар — қичима деярли йўқолганди — шунинг учун янги кўчишга расман норозилик билдирмади. Бироқ у, ҳамшираларнинг масхаралашига ҳам қарамай, ўзининг янги хонаси эшигига “Жузеппе Корте, учинчи қаватдан, вақтинча кўчирилган” деб ёзилган тахтача осиб қўйишларини талаб қилди. Бундай иш клиника тарихида бўлмаган эди, аммо врачлар унга қаршилик қилмадилар, чунки, уларнинг фикрича, Кортеникидай асабий мижоз билан энг сокин норозилик ҳам кучли чайқалишни келтириб чиқариши мумкин эди.\nГап, лўндасини айтганда, икки ҳафта — бир кун кам ҳам эмас, бир кун кўп ҳам эмас — икки ҳафта кутиш ҳақида борарди, холос. Ва Жузеппе Корте асов ва қайсар сабрсизлик ила кун санашга киришди, соатлаб жомадон ёки оромкурсига термулганча тўшакда қимир этмай ётадиган бўлди — бу ердаги, иккинчи қаватдаги жиҳозлар юқори қаватлардагидай унчалик замонавий ва кўтаринки эмасди, бироқ анчайин салобатли, босиқ ва вазмин кўринарди. Кўпинча у нафасини ичга ютиб, жимгина қулоқ солар: унга туюлардики, пастки қаватдан, ўлаётганлар, “маҳкум этилганлар” бўлимидан қандайдир ноаён товушлар эшитилади — эҳтимол, ўлимолди нола ва хўрсиниқлари бўлса керак.\nБир ҳафтадан сўнг, чошгоҳ, соат иккиларда хонага кутилмаганда фельдшер ва уч санитар аравани судраб кириб келишди.\n-Хўш, қани, кўчишга тайёрмизми? — ошкора ҳазиломуз оҳангда сўради фельдшер.\n-Қанақа учинчи қават? — фельдшер тушунмаётгандай елка қисди.- Менга сизни биринчи қаватга кўчириб қўйишни буюришган. Мана, кўринг. — У оз эмас, кўп эмас профессор Дати ўзи имзолаган уни энг пастки қаватга кўчириш ҳақидаги босма ҳужжатни кўрсатди.\nНиҳоят врач — бўлим бошлиғи етиб келди. У жуда тарбия кўрган ва меҳрибон одам эди. Врач гап нимадалигини суриштирди, босма ҳужжатни кўрди, Кортенинг тушунтиришларини тинглади. Кейин ижирғаниб фельдшерга мурожаат қилди, хатолик юз берганини, у бунақа кўрсатма бермаганини, анчадан буён бу ерда мисли кўрилмаган тартибсизлик ҳукм сураётганини айтди, — энди аҳвол бошқа бундай давом этиши мумкин эмас, унга ҳеч нарсани хабар қилишмайди, ҳамма нарса ҳақида у ҳаммадан кейин эшитади… Ниҳоят, қўли остидаги ходимини чилпарчин қилиб бўлгач, у жуда самимий оҳангда касалга мурожаат қилди ва ўзининг чуқур ҳамдардлигини, кечиримини изҳор қилди.\n— Афсуски, бироқ, — қўшиб қўйди врач, — афсуски, профессор Дати бор-йўғи бир соат олдин шаҳар ташқарисига дам олишга жўнаб кетди ва камида икки кундан сўнг қайтади. Мен буткул дарғазабман, аммо унинг фармойиши бекор қилиниши мумкин эмас. Сизни ишонтириб айтаман… унинг ўзи биринчи бўлиб бундан афсусланади… Қандай хатолик! Умуман тушунмайман, қандай қилиб бундай бўлиши мумкин!\n← Аввалги Аввалги Сенека. Мактублар\nКейинги → Кейинги: Чингиз Айтматов. Ҳаёт-мамот (ҳикоя)


Ўзбекистон ташқи савдо айланмаси 33,8 млрд долларни ташкил қилди\n12:02 / 22.01.2019 7783\n2018 йил январь-декабрь ойлари якунларига кўра, республикада ташқи савдо айланмаси 33 815,3 млн. АҚШ долларини ташкил этиб, ўтган йилнинг шу даврига нисбатан 27,3%га ўсди.\nДавлат статистика қўмитаси хабарига кўра, экспорт ҳажми 14 257,9 млн. АҚШ долларга (ўсиш суръати 13,6%) ва импорт ҳажми 19 557,4 млн. АҚШ долларига (ўсиш суръати 39,6%) етди. Ташқи савдо салдоси минус 5 299,5 млн. АҚШ долларини ташкил қилди.\nҚайд этилишича, сўнгги йилларда ҳукумат томонидан саноат тузилмасини диверсификация қилишни, экспортни қўллаб-қувватлаш, импорт ўрнини босувчи товар ва маҳсулотларни ишлаб чиқаришни янада оширилиши натижасида экспорт таркибида сезиларли ўзгаришга эришилган.\nШу билан бирга таъкидлаб ўтиш керакки, 2018 йилнинг декабрь ойида экспорт қилинган товар ва хизматлар, ноябрь ойига нисбатан 1 930,0 млн. АҚШ долларга кўпроқ экспорт қилинди, товар ва хизматлар импорти ҳажми эса ноябрь ойига нисбатан 392,5 млн. АҚШ долларига кўпроқдир.


«5 ёшгача бўлган болалар учун ПЗР-тест натижалари талаб қилинмайди» - 0\nҚирғизистонга ҳаво йўли билан келган фуқаролардан ПЗР-тестининг натижалари фуқаролигидан қатъи назар, барча одамлар топширишлари шарт. Улар орасида 5 ёшгача бўлган болаларни ўз ичига олмайди. Бу ҳақда Жамият соғлиғини сақлаш бош мутахассиси Бақтигул Исмаилова Марал радиосига берган суҳбатида айтиб берди.\nУнга кўра тожливирусга қарши курашнинг янги алгоритми бешта давлат идораларининг қўшма қарори асосида қабул қилинган. Бунда мамлакатдаги ва жаҳондаги статистика ҳисобга олинади.\n«Статистика шуни кўрсатадики, вирус етти ёшдан катта болалар орасида кенг қайд қилинган. Биз буни ҳисобга олдик. 30 ёшдан ошганлар кўпроқ қайд қилинган. Айни пайтда эпидемиявий вазият барқарор. Тожливирус ўзгарувчан бўлгани сабабли, айтиш қийин. Сабаби «Eвропанинг кўплаб мамлакатлари карантин чораларини кучайтирмоқда.» — дейди Исмаилова.\nЭслатиб ўтамиз, шу йилнинг 23-январидан бошлаб мамлакатга самолёт билан келган қирғизистонликлар сўнгги 72 соат ичида ПЗР-тестидан ўтишлари керак. Қарор тожливируснинг янги турини мамлакатга кириб келишининг олдини олиш учун қабул қилинган.


Мисрнинг «Ал-Хабар ал-ёум» газетаси Ўзбекистоннинг маданий-маърифий ҳаётига оид янгиликларни ёритди — KMODS\nPosted on 28.07.2020 Author admin\tКомментарии к записи Мисрнинг «Ал-Хабар ал-ёум» газетаси Ўзбекистоннинг маданий-маърифий ҳаётига оид янгиликларни ёритди отключены\nМиср Араб Республикасининг нуфузли «Ал-Хабар ал-ёум» (Кун хабари) газетаси «Дунё» АА манбаси асосида Ўзбекистоннинг ижтимоий-сиёсий, маданий-маърифий ҳаётидаги воқеликларга эътибор қаратишда давом этмоқда. Мазкур газетанинг навбатдаги сонида мамлакатимизга бағишлаган иккита материал чоп этилди, деб хабар бермоқда «Дунё» АА мухбири.\nПрезидент қарори Қурбон ҳайити мусулмон оламининг, шу жумладан ўзбек халқининг маънавий ҳаётидаги роли ва аҳамиятидан келиб чиқиб, миллий ва диний қадриятларни асраб-авайлаш ва ривожлантиришга қаратилган.\nҲужжатга биноан, Ўзбекистон мусулмонлари идорасининг Қурбон ҳайитини жорий йилнинг 31 июль, жума куни нишонланиш тўғрисида қарорини инобатга олиниб 31 июль бутун мамлакат бўйлаб Қурбон ҳайити байрами сифатида кенг нишонланади. Шунингдек, тегишли ижтимоий идоралар ва ташкилотларга Қурбон ҳайитини миллий урф-одатларга мувофиқ, карантин қоидаларига риоя қилиш доирасида нишонлаш учун барча зарур шарт-шароитларни яратиб бериш вазифаси топширилгани қайд этилган.\nЎзбекистонда ҳайит кунлари дўстлик ва биродарлик руҳида хайру саховат каби эзгу амаллар бажарилади, гина-кудуратлар унутилади. Мусулмонлар Қурбон ҳайити намозидан сўнг яқинларини йўқлайди, беморлар ва муҳтожлар ҳолидан хабар олади, уларга ҳадялар улашади. Бу ўзаро меҳр-оқибат ришталарини янада мустаҳкамлайди. Афсуски, бу йил барча мусулмон мамлакатларида бўлгани каби, Ўзбекистонда ҳам ҳайит намозини жамоат бўлиб ўқиш имконияти йўқ. Бу биринчи галда инсонларнинг саломатлигини ўйлаб қабул қилинган қарор, деб ёзади «Ал-Хабар ал-ёум».\nГазета Ўзбекистон Республикаси Президентининг 2016 йил сентябрь ойидан 2020 йил 1 январгача бўлган даврдаги сиёсий фаолияти солномасини ўзида мужассам этган тўплам нашр этилгани ҳақида ҳам хабар эълон қилган.\n“Ўзбекистон” нашриёт-матбаа ижодий уйи томонидан “Ўзбекистон Республикаси Президенти Шавкат Мирзиёевнинг фаолият хроникаси” деб номланган тўплам нашрдан чиқарилди. Унда Ўзбекистон\nПрезидентининг 2016 йил сентябрь ойидан 2020 йил 1 январгача бўлган даврдаги сиёсий фаолияти солномаси батафсил акс эттирилган”, — деб ёзади нашр.\nУшбу тўплам ўта мураккаб ва машаққатли, тарихий заруратга айланган бугунги жараёнларда янги Ўзбекистон ҳаётида қандай ўзгаришлар бораётгани ҳақида тўлиқ маълумот бериши таъкидланган. “Ўзбекистон” деган улкан кемани янги тараққиёт уфқлари сари бошлаш, сиёсатшунослар ибораси билан айтганда, давлат ва жамият бошқарувида тарихий бурилиш ясаш Президент Шавкат Мирзиёев томонидан қандай амалга оширилаётгани китобда аниқ тизим асосида кунма-кун, ойма-ой ёритилгани қайд этилган.\nЎзбек чавандози Германияда ўтказилган мусобақада иккинчи ўринни эгаллади


Соғлиқни сақлаш вазирлиги Тошкентда коронавирусга чалинган самарқандлик бемор вафот этгани ва жами қурбонлар сони 13 нафарга етгани тўғрисида хабар берди.\nТОШКЕНТ, 18 май — Sputnik. Тошкентда коронавирусга чалинган самарқандлик бемор вафот этди, деб хабар қилди ССВ матбуот хизмати.\nХабарда айтилишича, самарқандлик И. (эркак) 14 май куни оғир аҳволда Республика шошилинч тиббий ёрдам илмий марказига ётқизилади.\nКоронавирусга чалинган янги беморларнинг барчаси хориждан келган\nШундан кейин беморга ихтисослашган тиббий ёрдам кўрсатиш мақсадида Вирусология илмий текшириш институти клиникасига ўтказилган. Бемор узоқ вақт давомида жигар циррози ташхиси билан даволаниб келган. Бундан ташқари, унда семизлик, анемиянинг оғир даражаси каби қатор ҳамроҳ касалликлар ҳам мавжуд бўлган.\nКўрсатилган реанимацион муолажаларга қарамасдан, бемор юрак қон-томир ва ўткир нафас етишмовчилигидан вафот этган.\nТОШКЕНТ, 7 июн — Sputnik. Ўзбекистонда пандемиядан олдин ишсизлар сони ўртача 1,35 миллионга яқин эди. Пандемия даврида ишсизлар сони қарийб 2 миллионга яқинлашди. Бундан ташқари, Ўзбекистонда 550 мингга яқин меҳнат муҳожири бошқа давлатларга ишлаш учун чиқиб кета олмаган. Бу ҳақда бандлик ва меҳнат муносабатлари вазири Нозим Ҳусанов Халқаро пресс-клубнинг Фарғона вилоятига бағишланган сонида маълум қилди.


Санжар Турсунов профессионал боксдаги илк жангида мексикалик рақибини нокаутга учратди\nNov. 9, 2018, 10:12 a.m. 2775\nҲаваскор боксда жаҳон чемпионати совриндори Санжар Турсунов бугун АҚШда профессионал боксдаги дебют жангини ўтказди.\nКалифорния штатидаги «Fantasy Springs Casino» аренасида ўтказилган жангда Турсуновга мексикалик Мегель Кубос рақиблик қилди. Ўзбекистонлик боксчи жангни жуда фаол бошлади ва иккинчи раунддаёқ рақибини нокаутга учратди. Шу тариқа, 20 ёшли боксчи профессионал рингдаги фаолиятини ғалаба билан бошлади.\nМаълумот учун, Кубос шу кунгача профессонал боксда 31 та жанг ўтказган ва уларнинг 11 тасида ғалаба қозонган (8 таси нокаут билан). 20 та жангда эса мағлубиятга учраган (9 та жангда нокаутга учраган).\nЭслатиб ўтамиз, Турсунов 2017 йили дастлаб қитъа биринчилигида чорак финалдан ортга қайтган, сўнг жаҳон чемпионатида -91 кг вазн тоифасида бронза медали билан тақдирланган эди. У Осиё ўйинлари дастуридан 75 килограммдан юқори вазн тоифалари чиқариб ташлангани учун Индонезиядаги мусобақада иштирок этмади.\n20 Ноябрь 8491\n15 Ноябрь 15934


Маррэй Раонични енгиб, икки карра Уимблдон ғолибига айланди\n21:32 / 10.07.2016\nБританиялик тенничи Энди Маррей (2) ўз фаолиятидаги иккинчи Уимблдон турнири ғолиблигига эришди. У турнир финалида канадалик Милош Раоничга (6) қарши кортга чиқиб 3 сет давом этган ўйин натижасига кўра ғолиб бўлди – 6:4, 7:6 (7:3), 7:6 (7:2).\nБаҳс 2 соату 47 дақиқа давом этди. Маррей 7 эйс амалга оширди, 2 қўшхато ва 12та зарурати бўлмаган хатога йўл қўйди. Шунингдек, унда 39 виннерс ва 7та брейк-пойнтдан 1та амалга оширилган брейк-пойнт.\nРаоничда 8 эйс, 1 қўшхато ва 29та зарурати бўлмаган хато.\nБу Маррей учун мавсумдаги учинчи, фаолиятидаги 38-титул. Бу титуллар орасида – «Катта дубулға» туркумидаги турнирлар ғолиблигидан 3та бор. Бундан аввал у US Open-2012 ва Уимблдон-2013 турнирларида ғолиб чиққанди.\n«Катта дубулға» туркуми доирасида, Wimbledon турнири\nСоврин жамғармаси - 28 100 000 фунт\nОчиқ корилар, майсали\nЭркаклар. Яккалик баҳс\nРаонич М. (Канада) - Маррэй Э. (Буюк Британия) - 4:6, 6:7, 6:7


Ирландия 39 нафар муҳожирнинг қотилини экстрадиция қилади | Qalampir.uz\nИрландия 39 нафар муҳожирнинг қотилини экстрадиция қилади\nОлам\t24 Январь 19:25 1733\nИрландия суди 39 нафар муҳожирнинг ўлимида айбланган шимолий ирландиялик 23 яшар Имон Харрисонни Британияга экстрадиция қилиш ҳақида ҳукм ўқиди. 24 январь куни Ирландия Юқори суди судьяси Дональд Бинчи ушбу қарорга келган.\nХаррисон 2019 йилнинг 1 ноябрь куни Британия маъмурлари томонидан Дублинда қўлга олинган. Унга нисбатан 41 пункт бўйича айбловлар қўйилган. 39 нафар одамни ўлдириш, одамларни ноқонуний кўчириш ва ноқонуний миграция ишларини йўлга қўйиш шулар жумласидан. Британия ҳукумати Бельгияда ичида мурдалар бўлган фургонни айнан Харрисон етказиб берган деб ҳисобламоқда.\n“Мен Харрисонни Буюк Британияга экстрадиция қилиш учун қонуний тўсиқлар йўқ, деган хулосага келдим”, деган судья Дональд Бинчи.\nБинчининг маълум қилишича, экстрадиция учун ордер беришга тайёр, Шу билан бирга, у апелляцияга рухсат ҳам берган. Харрисон 4 февраль, суд унинг ишига яна қайтгунига қадар қамоқда қолади.\nМаълумот ўрнида, Эссекс графлиги полицияси 2019 йилнинг 29 октябрь куни Буюк Британияга Бельгиядан келган, ичида 39 нафар мурда бўлган юк машинасини аниқлайди. Уларни энг аввал Хитой фуқаролари дейишади, кейинчалик уларнинг орасида Вьетнам фуқаролари борлиги маълум бўлади. Қотилликда гумонланиб, 5 киши қўлга олинади. Улар ичида Шимолий Ирландиядан бўлган 25 ёшли Морис (Мо) Робинсон ва Имон Харрисон ҳам бор эди. Қолган уч нафар шахс гаров эвазига қўйиб юборилади.\n17 Сентябрь 14:20 39250\n18 Сентябрь 18:04 38156\n18 Сентябрь 08:06 35090\n18 Сентябрь 20:50 34050\n17 Сентябрь 23:44 28807


Диего Симоне: “ЧЛда “Реал”ни мағлуб этолмагандик. Бугун буни уддалладик” / CHAMPIONAT.asia\n16:45Яқиндагина "Милан" билан хайрлашган футболчининг янги клуби маълум 0 16:38Olamsport: Радзивил ва Дусанова Францияда совриндор, UFC Жон Жонснинг ягона мағлубиятини бекор қилмоқчи 0 16:16Португалия терма жамоаси ярим ҳимоячиси "Монако"га ўтишга яқин 0 16:04Карикатура: Неймар "Барселона"га қайтмоқчи 10 15:41"Фулхэм" келаси мавсум учун либосларини тақдим этди 1 15:18Усмон Дембеле "Барселона"ни "Бавария"га алмаштириши мумкин 4 15:07Қизиқ: Суперлигада биринчи давра тугамасиданоқ 50% жамоаларда мураббийлар алмашди 28 14:47Жанубий Корея. К2 лигаси. Рустам Ашурматов жамоасидан навбатдаги ғалаба 4 14:42"Миллий" стадионига янги директор тайинланди 14 14:36Расман: "Барселона" дарвозабони бошқа клубга ўтди 3 14:27"Сурхон"ни ким бошқариши маълум 39 14:20"Барселона" МЮ ҳимоячисини сотиб олмоқчи 4 14:15Лукаку "Манчестер Юнайтед" раҳбариятига кетмоқчилиги ҳақида хабар қилди 4 14:03"Навбаҳор"нинг икки етакчиси ва "Насаф" футболчиси "Локомотив" нишонида 75 13:54Суперлигада навбатдаги истеъфо 44\nДиего Симоне: “ЧЛда “Реал”ни мағлуб этолмагандик. Бугун буни уддалладик”\n16 авг 2018 08:00\nТеглар : АтлетикоУЕФА СуперкубогиРеал МадридДиего Симоне\n“Атлетико” бош мураббийи Диего Симоне УЕФА суперкубогида Мадриднинг “Реал” (4:2) жамоаси уситдан қозонилган ғалаба ҳақида гапириб ўтди.\n“Захирадан майдонга тушган футболчилар бизга катта ёрдам беришди. Корреа, Витоло, Хименес ва Томас ажойиб ўйин кўрсатишди. Ҳисоб 2:2 бўлгач, футболчиларим ўйин “темпи”ни ошириб боришди. Бизда иқтидорли футболчилар жамланишган. Бугун улар ҳар томонлама ўзларини кўрсата олишди. Улар шундай ҳаракат қилишса, бизда ғолиб чиқиш учун кўплаб имкониятлар бўлади. Томаснинг майдонга тушиши ўйинимизни ўзгартириб юборди.\n“Реал” анчадан буён еврокубоклар финалида мағлуб бўлмаётган эди. Биз “Реал”га қарши финалларда ўзимиз истаган натижани қўлга кирита олмаганмиз. ЧЛда биз уларни мағлуб этолмадик. Бугун ғолиб чиқиш насиб этди. Бу ўзимизга бўлган ишончни кучайтиради. Бугун биз байрам қиламиз. Эртадан бошлаб “Валенсия”га қарши беллашувга тайёргарликни бошлаймиз.\nҚаторасига икки марта финалда ютқазганимдан сўнг руҳий жиҳатдан қийин ҳолатга тушиб қолгандим. Келажагим ҳақида ўйлай бошлагандим. Аммо ҳозир бу ҳақда ўйлашнинг мавриди эмас. Бугун ғалаба қозондингми, сендан яхшиси бўлмайди.\nБиз учрашувни яхши бошладик. Костанинг тезкор голи бизга куч берди. Пеналти – ўйиннинг энг кутилмаган “нуқта”си бўлди. Шундан кейин тенг баҳс кечди. Ўзгаришлар ҳал қилувчи роль ўйнади – биз яхшироқ ҳаракат қила бошладик.\nДисквалификация? Бугун минбарда жудаям совуқ эди. Яхши томони юқоридан туриб ўйинни томоша қилиш ва футболчиларнинг ҳаракатларини яхшироқ таҳлил қилиш имкониятига эгалигим эди. Аммо сен майдонда эмас экансан, жамоа ва ёрдамчилар билан алоқа йўқолади”, деди Симоне.\nҚизиқ: Суперлигада биринчи давра тугамасиданоқ 50% жамоаларда мураббийлар алмашди 28\n"Реал" ван де Беекга шартнома тайёрламоқда 16\nСимеоне: “Ҳамма Мессини Марадона билан беллашади деб ўйлайди, аслида эса у фақат Роналду билан баҳс олиб боряпти“ 21\nРоналдо: "Уларни солиштириш адолатдан эмас" 25\nТоррес: "Реал" Азарга янги даражага чиқиши учун ёрдам беради" 25\n"Барселона" Гризманнинг трансферини 1 июлда амалга ошириши мумкин 13\n"Реал" футболчисига "Милан" ва "Байер" рақобатлашмоқда 5


Халқаро хабарлар, 25 июн 2006\n06 декабр 2019, Тошкент вақти: 17:31\nАфғонистон президенти Ҳамид Карзай халқаро ҳамжамиятни терроризмга қарши курашга бўлган ёндошувни қайта кўриб чиқишга чақирди.\nКарзай сўнгги ҳафталар ичида Афғонистонда 600га яқин одам нобуд бўлганидан ташвиш билдирди:\n“Биз хавфсизлик билан боғлиқ вазият, мамлакатимизда ҳужумлар кучайиб бораётганидан ташвишдамиз. Биз бунинг ортида турган баъзи омилларни биламиз. Улардан бири мамлакат ичкарисида бизнинг кучли эмаслигимиздир. Бироқ асосий сабаб ташқи омил ва терроризмдир”, – деди Афғонистон раҳбари.\nҲамид Карзай фикрича, терроризмга қарши курашда эътибор унинг келиб чиқиш манъбалари ва сабабларига қаратилиши лозим.\nБош қароргоҳи АҚШда жойлашган Журналистларни ҳимоя қилиш қўмитаси Туркманистон ҳукуматини Озодлик радиоси Туркман бўлими мухбири Ўғилсапар Мурадова ва унинг болаларини ҳибсдан дарҳол озод қилишга чақирди.\nМурадова ўтган ҳафта икки нафар ҳуқуқ ҳимоячилари билан бирга ҳибсга олинган эди. Мухбирнинг уч нафар фарзанди ҳам 19 июн куни орган ходимлари томонидан олиб кетилган. Туркманистон расмийлари Ўғилсапар Муродова ва унинг фарзандлари ҳибсга олиниши сабабларини ҳозиргача маълум қилмади.\nМосква шаҳар ҳокими Юрий Лужков Қирғизистонга сафарини якунлади.\nИкки кун давомида Қирғизистон расмийлари жумладан президент Қурманбек Бакиев ва Бош вазир Феликс Қулов билан ҳам музокара олиб борган Юрий Лужков Бишкекдан Мўғилистонга жўнаб кетди. Қирғизистон матбуоти хабарларига кўра, Москва ҳокими Қирғизистонга сармоя ётқизиш имкониятлари, хусусан республиканинг асосий дам олиш маскани саналган Иссиқ кўлга сармоя ётқизиш масаласини муҳокама қилган.\nСобиқ Ироқ президенти Саддам Ҳусайн ва у билан бирга судланаётган Ироқ ҳукуматининг етти нафар собиқ юқори лавозимли расмийлари 21 июн куни очлик эълон қилди.\nБунга Саддам Ҳусайннинг адвокатларидан бири Ҳамис ал-Обейди ўлдириб кетилгани сабаб бўлди. Собиқ Ироқ президенти ва собиқ ҳукумат амалдорлари устидан ўтган йил октябр ойида маҳкама бошланганидан бери уларнинг учинчи адвокати ўлдириб кетилди. Бош адвокат Халил ал-Дулаймига кўра, адвокатлар ҳимояси таъминланмагунча очлик давом этишини билдирди.\nХалқаро Олимпия қўмитаси раҳбари Жак Рог Россиянинг Сочи, Австриянинг Салзбург ва Жанубий Кореянинг Пёнгчанг шаҳарларини 2014 йилги Қишки Олимпия ўйинлари учун мезбонликка номзод шаҳарлар, дея эълон қилди.\n“Биз номзод шаҳарларни табриклаймиз. Мазкур учта шаҳар келажак авлодлар орзусини амалга оширяпти. Сиз ўз мамлакатингиз ва дунёда Олимпиада ғоялари ва қадриятларини тарғиб қиляпсиз”, – деди Жак Рог.\nШвецариянинг Лўзан шаҳрида ўтган Халқаро Олимпия қўмитаси йиғилишида Болгария пойтахти София, Испаниянинг Йака, Қозоғистоннинг Алмати ва Грузиянинг Баржоми шаҳарлари Қишки Олимпия ўйинлари учун мезбонликка даъвогар шаҳарлар рўйхатидан ўрин эгаллай олмади. 2014 йилги Қишки Олимпия ўйинлари дунёнинг қайси шаҳарида ўтиши ҳақидаги қарор 2007 йил июл ойида қабул қилинади.\nАфғонистоннинг шимоли-шарқий минтақасида америкалик тўрт ҳарбий нобуд бўлди яна бири яраланди.\nАҚШ етакчилигидаги коалиция кучлари тарқатган баёнотга кўра, америкалик аскарлар 21 июн куни Нуристон вилоятида душман кучлари ҳаракатини тўхтатишга ҳаракат қилган. Тарафлар ўртасида содир бўлган отишмада АҚШ аскарлари нобуд бўлган.\n“Ҳьюман райтс уотч” ташкилоти Ўзбекистонда инсон ҳуқуқлари фаолларидан икки нафарининг узоқ муддатли қамоқ жазоларига ҳукм этилиши ва қашқадарёлик 70 ёшли ҳуқуқ ҳимоячисининг ҳибсга олиниши муносабати билан расмий Тошкентни кескин танқид қилди.\n15 июнь куни Янгиер тумани суди Ўзбекистон инсон ҳуқуқлари жамияти аъзолари Аъзамжон Фармонов ва Алишер Кароматовни шантаж қилиш айби билан 9 йилга озодликда маҳрум этди.\n16 июнь куни эса Қаршида кекса инсон ҳуқуқлари фаоли Ёдгор Турлибеков ҳибсга олинди.\n“Ҳьюман райтс уотч” ташкилоти маълумотига кўра, жорий йилда 11 ҳуқуқ ҳимоячисининг қамоққа олингани маълум.\nТашкилот “инсон ҳуқуқлари ҳимоячиларини қамаш орқали Ўзбекистон ҳукумати мамлакатдаги норозиликни бостиришга ҳаракат қилаётгани”ни билдирди.\nСаддам Ҳусайнинг асосий ҳимоячиларидан бири Ҳамиз ал-Убайдий Бағдодда полиция кийимидаги шахслар томонидан ўлдирилди.\nУнинг жасади шаҳар кўчаларидан биридан топилди.\nАл-Убайдий судда Саддам Ҳусайн ва унинг акаси Барзан Иброҳимни ҳимоя қилаётган эди.\nС.Ҳусайнинг бош авокати Халил ад-Дулаймий ал-Убайдийнинг қотилларини “дарғазаб жангарилар”, дея таърифлади.\n“Ҳамкасбим Ҳамиз ал-Убайдийнинг ўлдирилиши ягона мисол эмас. Бу истило вақтида Эрондан келган жангариларнинг бир қанча қотилликларидан бири, холос. Ал-Убайдий ва яна беш ҳамкасбимнинг ўлдирилиши учун шу жангарилар жавобгардир. Қолаверса, бу қотилликлар ортида Ички ишлар вазирлиги ҳам турибти”, – деди ад-Дулаймий.\nАб-Убайдий Саддам Ҳусайн устидан ўтган йил октябрь ойида суд жараёни бошланганидан буён ўлдирилган учинчи адвокатдир.


Ҳар қандай сайёҳни қизиқтира оладиган янги марказ иш бошлаш арафасида\n12 Авг 2019 1248\nТошкентда Туризмни ривожлантириш давлат қўмитаси шафелиги остида “Согдиана” арт-маркази очилиши режалаштирилмоқда, дея хабар қилади қўмита матбуот хизмати.\nМарказ хорижий ва маҳаллий сайёҳлар ҳамда шунчаки миллий ҳунармандчилик ва рассомчилик ихлосмандлари учун хизмат қилади. “Согдиана” арт-марказига ташриф буюрган сайёҳ шу ернинг ўзидан бешикдан тортиб то турли-туман сувенирларгача топиши мумкин бўлади. Шунингдек, марказда уларни тайёрлайдиган материаллар ҳам бўлади. Ўу билан бирга, бу ерда маҳорат дарсларини ташкил қилиш ҳам режалаштирилган.\n23 шоурум-устахона, бадиий галерея ва ижодий студия – бари замонавий арт-марказнинг 1600 квадрат-метр майдонида жойлашган. Ҳунармандлар турли вилоятлардан “Согдиана” арт-марказига ўз маҳсулотларини олиб келишмоқда. Маҳсулотлар реализацияга олиниб, уларнинг савдоси ҳам йўлга қўйилади. Бундан ташқари, “Согдиана” арт-марказида туристлар учун фотозоналар ташкил қилинмоқда. Шуниси диққатга сазоворки, “Согдиана” арт-марказининг жойлашуви туристлар учун жуда қулай бўлиб, бу ерда ўзбек миллий таомлар билан овқатланиш имкони ҳам мавжуд бўлади. Бир сўз билан айтганда, ўзбек халқининг барча миллий урф-одатлари ва анъаналари шу ерда ўз аксини топади. “Согдиана” арт-марказининг расмий очилиш маросими Мустақиллик байрами кунларига режалаштирилмоқда.


Машҳурлар ҳаёти: Абу Райҳон Беруний (видео) — idum.uz\nСреда Апрель 15th, 2015 Жизнь популярных людей Комментариев нет\nХоразмлик улуғ аллома Абу Райҳон Беруний ота-онасидан жуда ёш етим қолган ва Ироқийлар хонадонида тарбияланган. Ироқийларнинг охирги вакили Хоразмшоҳ, Абу Абдуллоҳ Муҳаммад ибн Аҳмад ибн Ироқ ҳисобланади. Хоразмшоҳнинг жияни — амакисининг ўғли Абу Наср Мансур ибн Ироқ Берунийнинг устози эди. Беруний жуда ёшлигидан илм ва фанга қизиқади. У севган фанлар — астрономия, математика, геодезия, география ва минералогия эди. У ўзининг «Геодезия» асарида 990-йил Кат шаҳрининг географик кенглигини аниқлаганини ёзади. Маълумки, географик кенгликни аниқлаш учун география, математика ва астрономиядан етарлича билимга эга бўлиш лозим. 995-йил Катни, Хоразмнинг иккинчи пойтахти, Гурганж (Урганч)нинг амири Маъмун ибн Муҳаммад босиб олади. Беруний Ироқийлар хонадонига мансублиги учун Маъмуннинг ғазабидан қочиб, Рай шаҳрига (ҳозирги Теҳрон яқинида) келади. У Райда машҳур олим — математик ва астроном ал-Хўжандий, табиб ва файласуф ар-Розийлар билан танишади. Беруний Райда ўзининг «Ал-Фахрий секстанти» рисоласини ёзади. 997-йил Беруний Катга қайтди. Бу даврда Хоразмда ўзгаришлар бўлиб, Маъмун вафот этиб, унинг ўрнига Али ибн Маъмун тахтга чиққан эди. 998-йил Беруний Журжонга келди. У Журжонда 1004-йилгача яшайди. Ўзининг ўн бешга яқин асарини шу ерда яратди. Жумладан, олимнинг «Қадимги халқлардан қолган ёдгорликлар» асари 1000-йил атрофида шу ерда ёзилган. 1004-йилнинг баҳорида Беруний Хоразмга қайтди. Бу вақтда Хоразмнинг пойтахти Гурганж эди. Гурганжда у Ой тутилишини кузатди. Саройда ал-Масиҳий, табиб ал-Ҳаммар, Ибн Ироқ ва бошқалар ишлар эдилар. 1005-йил баҳорида бухоролик машҳур табиб Абу Али Ибн Сино ҳам Гурганжга келади.\n*.flv форматида юклаб олиш — 74.71 Mb\n*.mpg (оригинал) форматида юклаб олиш — 52.73 Mb\nГурганжда Беруний математика, астрономия билан бир қаторда физика ва минералогиянинг баъзи масалалари билан шуғулланди. Минералларни аниқлаш, уларни тизимга солишда солиштирма оғирликлардан фойдаланиш ғояси ҳам мана шу ерда туғилди. 1017-йил ёзида Маҳмуд Ғазнавийнинг буйруғига кўра Беруний асир сифатида Ғазнага олиб кетилди. У ерда оғир шароитда яшади. 1019-йилдан кейин илмий иш билан шуғулланиш шароитига эришди. 1022—1024-йилларда Маҳмуд Ҳиндистонга қилган юрушида Берунийни ўзи билан олиб кетди. Сафарда ҳам Беруний илм билан шуғулланди. У Панжобдаги Нандна қальаси ёнида ер шари меридианини бир градусининг узунлигини ўлчади ва у 110,895 км. эканини аниқлади. Бу маълумот ҳозирги замон ўлчашлари натижаси — 111,1 км билан таққосланса, Беруний ўлчашларининг аниқлиги қай даражада экани кўринади.\n*.flv форматида юклаб олиш — 44.96 Mb\n*.AVI (оригинал) форматида юклаб олиш — 63.11 Mb\nУ Ҳиндистонда бўлажак асари «Ҳиндистон тарихи» учун маълумот йиғди ва уни 1030-йил ёзиб тугатди. Ўша йили Маҳмуд вафот этди ва унинг ўрнига ўғли Масьуд тахтга чиқди. Масьуд Берунийга кўп илтифотлар кўрсатди. Шу сабабли, Беруний ўзининг шоҳ асарини Масьудга бағишлаб «Қонуни Масьудий» деб атади. Бу асар асосан астрономияга оид бўлса ҳам Берунийнинг математикага оид, яъни тригонометрия ва сферик тригонометрияда қилган анчагина кашфиётлари шу асарда баён этилган. Берунийнинг математикага ва фаннинг бошқа соҳаларига қўшган ҳиссасини ёзиб қолдирган 100 дан ортиқ асаридан ҳам кўриш мумкин. Улардан энг йириклари — «Ҳиндистон», «Ёдгорликлар», «Қонуни Масьудий», «Геодезия», «Минералогия» ва «Астрономия». Қолганларини қуйидагича тақсимлаш мумкин: математикага доирлари — 22 та; астрономик асбоблар ҳақида — 10 та; астрологиклари — 21 та; турли фанлар (физика, минералогия, адабиёт, тарих ва бошқалар) — 38 та; турли тиллардан таржима асарлар — 21 та. Берунийнинг бу асарларидан атиги 30 га яқини бизнинг кунларгача етиб келган. Беруний ёшлигидаёқ кўп вақтини турли кузатишлар билан ўтказган. У болалиастрономик асбоб ясаган. Хоразмнинг турли жойлари координаталарини аниқлаш билан шуғулланган ва 995—996-йилларда Кат шаҳрида диаметри 15 зирў (Зирў — қадимги ўлчов бирлиги, 49 сантиметр чамасида) бўлган доира ва бошқа асбоблар билан астрономик ўлчаш ишларини олиб борган. Берунийнинг 152 асари маълум бўлиб, бизгача унинг фақат 30 таси етиб келган. Жами асарларининг 70 таси астрономияга, 20 таси математикага, 12 таси география ва геодезияга, 4 таси минералогияга, 1 таси физикага, 1 таси доришуносликка, 15 таси тарих ва этнографияга, 4 таси фалсафага, 18 таси адабиётга бағишланган. У 50 ёшида қадимий санскрит тилини ўрганди, бундан ташқари, форс, араб, яҳудий, грек тилларини ҳам билар эди.\nБеруний жаҳон астрономия ва география фани олими\nБерунийнинг бой илмий мероси ҳали тўла ўрганилмаган. Беруний йирик олим Абу Носир ибн Ироқдан эвклид геометрияси, Птолемейнинг астрономик таълимотлари бўйича дарс олган. 995-йилгача у астрономия, география, геодезия амалий масалаларини ҳал этиш билан бирга Ер ва осмон глобусини ясади ҳамда астрономияга оид бир неча китоблар ёзди. Олимнинг ана шундай асарларидан бири «Геодезия» 1025-йилда ёзиб тугатилган. Бу асар „шаҳарлар орасидаги масофаларни аниқлаш учун жойларнинг чегараларини белгилаш“га доирдир. Китобнинг 4-боби охирида Беруний Ер айланасининг катталигини ўлчаш ҳақида фикр юритган. Қадимдан инсонлар Ернинг шакли ва катталигини билишга қизиққанлар ва турли халқлар Ер шаклини турлича тасаввур қилишган.\nАбу Райҳон Берунийнинг Теҳрондаги монументи\nМилоддан аввал ўтган Пифагор, Арасту, Архимед, эратосфен каби буюк олимлар Ер думалоқ ва шар шаклида деган фикрни айтганлар. Жумладан, милоддан аввалги 250-йилда искандариялик олим Эратосфен Ер шар шаклида деб, унинг ўлчамларини қуйидагича аниқлаган: Искандария билан Сиеня (ҳозирги Асвон) шаҳарлари орасидаги масофани карвонларнинг юриш муддати билан ўлчайди, кейин бу қийматни икки шаҳар кенглигининг айирмасига бўлади ва Ер радиусини 6840 километр деб чиқаради. Бу градус меридиан ёйининг узунлиги эса 119,444 бўлади ёки меридиан ёйининг узунлиги 70 121 га тенглигини аниқлаб, бу ёй меридиан айланаси узунлигининг 1/50 қисми эканлигини ҳисоблаган. Ер меридиан айланасининг узунлиги 39500 километрга яқин бўлса керак, деган фикрга келган. Эратосфендан сўнг Миср, Хитой ва юнон олимларидан бир қанчаси Эратосфен ўлчаган усул билан Ернинг катталигини аниқлаганлар. Ўрта асрларда Ернинг ҳажмини аниқлашда юртимиздан етишиб чиққан олимларнинг хизматлари катта бўлган. Мусо Муҳаммад ал-Хоразмий бир градус меридиан ёйнинг узунлиги 111,8 километрга тенглигини исботлаб берган.\nФорс тилида ёзилган «Китоб ал-Тафҳим»да Беруний томонидан келтирилган Ойнинг турли хил фазалари\nманба: Пирмат Шермуҳамедов. «Даҳонинг туғилиши ёхуд Абу Райҳон Беруний қисмати». Тошкент, 2009..\n🔥359 раз просмотрено\n← Инглиз тили дарслари (№1)\nДавлатлар: Исландия (видео) →


ТАМИЛА: “МЕНГА ЎХШАЙДИГАН ҚИЗНИ ТОПИБ, ТАСВИРГА ТУШИРИБ ТАРҚАТИБ ЮБОРИШГАН” - - - www.Voydoda.com - Развлекательный портал -\nТАМИЛА: “МЕНГА ЎХШАЙДИГАН ҚИЗНИ ТОПИБ, ТАСВИРГА ТУШИРИБ ТАРҚАТИБ ЮБОРИШГАН”\n13 Фев 2016(21:21)\n“Даракчи” газетаси мухбири хонанда Тамила билан тарқалган беҳаё видеороликлари юзасидан суҳбатлашди.\n—Тамилла, тарқалган видеоларни қандай изоҳлайсиз?\n— Биласизми, мени шаънимга шунчалар кўп эътироз, танқилар ёғилди-ку, охири кўринмаяпти. Лекин иккита видеодаги қиз ҳам мен эмасман. Бу менда хусумати бор одамларнинг иши, деб биламан. Худди менга ўхшайдиган қизни топиб, тасвирга тушириб тарқатиб юборишган.\n— Лекин сайтлардан бирига берган изоҳингизда хонада туширилган видеодаги ўзингиз эканингизни тан олганингиз ёзилган-ку?!\n— Сиз назарда тутган видеолар менга ҳам телеграм орқали етиб келганди. Ўша куни sayyod.com сайтидан блоггер Сардор Комилов қўнғироқ қилиб, “2 та видеодаги сизми?” деб сўради ва нима ҳақда гапираётганини тушунтирмади. Ўзининг лойиҳаларидаги видеоларни назарда тутаётгандир деган ўйда “ҳа биттасидаги менман”, деганман. Очиғи, ўша дамда нима бўлаётганини тушунмай тургандим.\n— Инстаграмдаги шахсий саҳифангизни номини ўзгартириб, расмларингизни ўчириб ташлашингизга ҳам юқоридаги воқеалар сабабми?\n— Шахсий саҳифам номини ўзгартирганим йўқ, уни ўчириб ташладим. Энди ижтимоий тармоқларда йўқман.\n— Лекин TAMILLAOFFICIAL номи билан инстаграмда шахсий саҳифа очилган ва унда мулоқот давом этмоқда-ку?\n— Йўқ, у ҳам мен эмасман!\n— Тарқалган видеолардаги қиз сиз бўлмасангиз, унда нима сабаб “Ўзбекнаво” томонидан лицензиянгиз бекор қилинди?!\n— Буни улардан ўзим илтимос қилдим ва мени безовта қилмасликларини сўрадим. Видеоларни экспертизага топшириб, беҳаё ҳаракатлар қилган қиз мен эмаслигим ва бу қабиҳ ишга ким қўл урганини билиш ниятидаман.\n— Демак, санъатни бутунлай тарк этдингиз-а?\n— Ҳа! Чунки одамларнинг мен ҳақимдаги салбий фикрлари кўнглимга оғир ботяпти.\n— Қозоғистонга кўчиб кетганингиз ҳам ростми?\n— Балки кимгадир мени Қозоғистонга чиқариб юбориш осондек туюлгандир. Ҳеч қаерга кўчиб кетиш ниятим йўқ. Шоу-бизнесда кимгадир ёқмай қолган кўринаман…\nЭслатиб ўтамиз, хонанда Тамила иштирокидаги беҳаё видеороликлар тарқалганидан сўнг, унинг продюсери хонанда билан тузилган шартномани тугатган, "Ўзбекнаво" эса ўз навбатида хонандага берилган лицензияни бекор қилган, бироздан сўнг эса Тамиланинг Қозоғистонга кўчиб кетгани ҳақидаги миш-мишлар тарқалган эди. Шундан сўнг Тамила ижтимоий тармоқлар фойдаланувчиларига аудио мурожаат йўллаб, унда ҳеч қаерга қочиб кетмаганини айтган эди.\nТеги: ТАСВИРГА ТУШИРИБ ТАРҚАТИБ ЮБОРИШГАН, ТАМИЛА: “МЕНГА ЎХШАЙДИГАН ҚИЗНИ ТОП


"Ювентус" Погба учун курашда "Реал"ни қандай ортда қолдирмоқчи? - Offside.uz – Offside'да бўлинг, офсайдда қолманг!\n"Ювентус" Погба учун курашда "Реал"ни қандай ортда қолдирмоқчи?\nУнинг тақдирига ёзда ойдинлик киритилади.\n“Манчестер Юнайтед” клуби ярим ҳимоячиси Поль Погба яна “Ювентус”га қайтиши мумкин.\nTuttosport тарқатган хабарга қараганда туринликлар ёзги трансферлар даврида уни сотиб олишга яна бир бор уруниб кўришмоқчи. “Юве” франциялик футболчи эвазига Адриен Рабьо ёки Пауло Дибалани “қизил иблислар”га беришга тайёр. “Кекса синьора” шу тариқа Погба учун курашда “Реал”ни ортда қолдиришмоқчи.\nМаълумот учун, Погба “Ювентус” сафида 2012-2016 йилларда тўп сурган. Шундан сўнг МЮ уни ўша пайт учун рекорд маблағ ҳисобланган 105 млн еврога сотиб олган.\n14/01, 19:00 0


8 апрел куни Ўзбекистонда кутилаётган об-ҳаво маълумоти\nГидрометеорология хизмати маркази эртага, 8 апрел куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 7-9 даража илиқ, кундузи 22-24 даража иссиқ бўлади.\nҚорақалпоғистон Республикаси ва Хоразм вилояти. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 23-28 даража иссиқ бўлади.\nБухоро ва Навоий вилоятлари. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 23-28 даража иссиқ бўлади.\nТошкент, Сирдарё, Жиззах ва Самарқанд вилоятлари. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 16-21 даража иссиқ бўлади.\nҚашқадарё ва Сурхондарё вилоятлари. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 7-12 даража илиқ, кундузи 23-28 даража иссиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 5-10 даража, кундузи 17-22 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кутилмайди. Тошкент ва Наманган вилоятларида 1600 метрдан юқорида қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 1-6 даража, кундузи 13-18 даража илиқ бўлади.


30 январ куни Ўзбекистонда кутилаётган об-ҳаво маълумоти\n10:35 / 29.01.2022\nГидрометеорология хизмати маркази эртага, 30 январ куни қандай об-ҳаво кутилаётганини маълум қилди.\nТошкент шаҳри. Ҳаво ўзгариб туради, ёғингарчилик кузатилмайди. Кечаси ва эрталаб туман тушиши мумкин. Шарқдан 3-8 м/с тезликда шамол эсади. Ҳарорат кечаси 1-3 даража совуқ, кундузи 5-7 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кузатилмайди. Баъзи жойларда туман тушиши мумкин. Шарқдан 7-12 м/с тезликда шамол эсади. Ҳарорат кечаси 7-12 даража совуқ, кундузи 0-5 даража илиқ бўлади.\nБухоро ва Навоий вилоятлари. Ҳаво ўзгариб туради, ёғингарчилик кузатилмайди. Баъзи жойларда туман тушиши мумкин. Шарқдан 7-12 м/с тезликда шамол эсади. Ҳарорат кечаси 0-5 даража совуқ, кундузи 3-8 даража илиқ; чўл зонасида кечаси 5-10 даража, кундузи 0-5 даража совуқ бўлади.\nТошкент, Самарқанд, Сирдарё ва Жиззах вилоятлари. Ҳаво ўзгариб туради, ёғингарчилик кузатилмайди. Баъзи жойларда туман тушиши мумкин. Шарқдан 7-12 м/с тезликда шамол эсади. Ҳарорат кечаси 3 даража совуқ - 2 даража илиқ, кундузи 3-8 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, ёғингарчилик кузатилмайди Баъзи жойларда туман тушиши мумкин. Шарқдан 7-12 м/с тезликда шамол эсади. Ҳарорат кечаси 3 даража совуқ - 2 даража илиқ, кундузи 6-11 даража илиқ бўлади.\nАндижон, Наманган ва Фарғона вилоятлари. Ҳаво ўзгариб туради, ёғингарчилик кузатилмайди. Баъзи жойларда туман тушиши мумкин. Шарқдан 5-10 м/с тезликда шамол эсади. Ҳарорат кечаси 3 даража совуқ - 2 даража илиқ, кундузи 3-8 даража илиқ бўлади.\nРеспубликанинг тоғли ҳудудлари. Ҳаво ўзгариб туради, ёғингарчилик кузатилмайди. Баъзи жойларда туман тушиши мумкин. Кўчки хавфи бор. Шарқдан 7-12 м/с тезликда шамол эсади. Ҳарорат кечаси 5-10 даража совуқ, кундузи 3 даража совуқ - 2 даража илиқ бўлади.


Халқ артисти бўлгунича кўрган қийинчиликлари онасининг қаршилигига қарамай рус қизига уйлангани ҳақида - Муҳаммадали Абдуқундузов 20-10-2021, 17:46 | Zamin.uz\nЎзбекистон ва Қорақалпоғистон халқ артисти, Халқаро Бобур мукофоти совриндори Муҳаммадали Абдуқундузов «Дарё»га интервью берди. У суҳбат давомида Тошкентдаги ишсизлик сабаб Термиздаги Маннон Уйғур номидаги вилоят мусиқали драма театрида 11 йил ишлагани, аёлининг қистови билан пойтахтга қайтгани ва кўплаб қийинчиликларга учрагани ҳақида сўзлаб берди.\n- «1976 йили А.Н. Островский номидаги Тошкент давлат сан’ат институтини тамомлаб, Тошкентда иш ўрни йўқлиги учун Термизга йўлланма асосида юборишган. Сурхондарё халқидан ҳамиша миннатдорман. Бегона эканлигимни билдирмай, ўз яқинларидек қабул қилишди. У ерда оила қурдим, икки фарзандим ҳам Термизда дунёга келди. Аёлим Тошкентдан кўнгил узолмади, шу боис оиламиз билан пойтахтга кўчиб келдик. Аммо бу менга оғир зарба бўлди. Чунки ижодкор учун бир театрдан иккинчи театрга ишга ўтиш ва яна ҳаммасини бошидан бошлаш осон эмас. Тошкентга келганимда Ўзбекистонда хизмат кўрсатган артист унвони билан тақдирлангандим, аммо Ўзбек Миллий академик драма театрида актёр штати йўқлигини айтишди.\nАнча вақтгача театр яқинидаги 9 квадрат метрли хонани ижарага олиб, икки фарзандим билан яшашишимизга тўғри келди. Қийинчиликлар сабаб аёлим билан кўп тортишардим ва муаммода уни айблардим. Аёлим Валентина тонггача йиғлаб чиқарди. Мана шундай қийин кунларда Маданият вазирлигига бориб, муаммоларимга ечим излаш учун йўлакларда соатлаб ўтирган кунларим бўлди. Ёрдамчилар вазир билан учрашишга йўл қўйишмасди. Ўшанда нега бизда катта лавозимдаги одамнинг олдига кириб, дардингни айтолмайсан, деб кўнглимдан ўтказгандим. Тақдирнинг туҳфасини қарангки, орадан бир неча йил ўтиб, ‘замминистр’ лавозимига ишга олиндим», — дейди Ўзбекистон халқ артисти Муҳаммадали Абдуқундузов.\nБундан ташқари, актёр нима сабабдан рус қизига уйлангани ва бунга ота-онаси қандай муносабат билдиргани ҳақида ҳам сўзлаб берди.\n- «Термиз театрида ‘18 ёшлигим’ номли спектаклни саҳналаштираётгандим. Раҳбарият чақируви билан Валентина Тошкентдан ёрдамга келган. Чунки у пайтларда вилоят театрларида тажрибали ходимлар бироз тақчил эди.\nВалентина билан репетиция жараёнида учрашиб, аста-секин ўртадаги муносабат муҳаббатга айланган. Аввал у ислом динини қабул қилди, ундан кейин шаръий ва қонуний никоҳдан ўтдик. Аёлим ўзбек тилини умуман билмасди, урф-одат ва анъаналаримиз ҳам унга бегона эди. Кетма-кет икки ўғил фарзандли бўлдик. У пайтда рус тилини билмаслик уят саналгани, бу тилни билмаганлар карьера қилолмаслиги ҳақида ўйлаб, фарзандларимни рус мактабига беришга қарор қилгандим. Аммо аёлим менга қарши чиқиб, ўғилларимизнинг ўзбек мактабига боришларини истади. Онаси ўзбек тилини яхши билмаслиги учун фарзандларим мактабда қийналишди.\nАлбатта, рус қизига уйланганим онамга ёқмаган. Ҳаётимдаги бу бурилиш ҳам катта низо ва муҳокамаларга сабаб бўлган. Кейинчалик болалар улғайиб, Ўзбекистон халқ шоири Усмон Азим билан қуда бўлганимиздан кейин муносабатлар анча юмшади. Охирги пайтларда онам қаттиқ бетоб бўлиб, жигар хасталигига чалинганида аёлим парваришлаб, дуоларини олди. Шукрки, кеч бўлса-да, ҳаммаси жой-жойига тушди.\nИнсон ўзи истамаган одам билан яшолмайди. Яшаган тақдирда ҳам, уларнинг ҳаётидан тушунмовчилик ва зиддиятлар аримайди. Аёлим санъат соҳасини яхши тушунгани учун ҳам спектакль ёки кинолардаги муҳаббат саҳналарини берилиб ўйнашни маслаҳат беради. Агар у бошқа соҳа вакиласи бўлганида, вазият аксинча бўлиши ҳам мумкин эди. Чунки ўринсиз рашк ижодни синдиради», — дейди актёр.\nМуҳаммадали Абдуқундузов билан бўлган тўлиқ интервьюни қуйида томоша қилишингиз мумкин.\nЯнгиликлар » Маданият » Халқ артисти бўлгунича кўрган қийинчиликлари, онасининг қаршилигига қарамай рус қизига уйлангани ҳақида - Муҳаммадали Абдуқундузов


Украинадаги аҳвол: Уруш, техник талафотлар, қурбонлар, қочоқлар - oqbura\nҲозирча урушдан Россия ва бошқа давлатлар кўрадиган иқтисодий талафотларнинг ҳисоби йўқ.\nБугун Россия ва Украина ўртасидаги музокараларнинг иккинчи раунди бўлиб ўтиши керак. Учрашувлар арафасида эрталабдан икки давлат душман томонга етказилган талафотлар ҳақида ахборот берди. Россия Мудофаа вазирлиги тарқатган маълумотга кўра, Россия олти кунлик жанглар давомида Украинанинг 1325 ҳарбий объектини ишдан чиқарган. Москвада ўтган брифингда мудофаа вазирлиги расмий вакили Игорь Конашенков рус ҳарбийлари Украинанинг 395 танки ва бошқа зирхли техникасини, 59 та ракета тизими, 179 та замбарак ҳамда миномётларини йўқ қилганини маълум қилди.\nШу кунгача Россия томон Украинада ҳалок бўлган аскарлари борлигини тан олсада, на ўзи ва на Украина томондан ҳалок бўлган ва ярадор бўлганлар сонини айтмай келяпти.\nЎз навбатида Украина Мудофаа вазирлиги 1 мартга қарата Россия армиясининг 29 самолёти, 29 вертолёти, 198 танки, 846 зирхли техникаси, 305 автомашинаси, 74 замбараги, 1 “Бук” зенит-ракета комплекси, 77 замбараги, 24 ракета тизими, 60 ёқилги ташувчи цистернаси, 3 дрони, 2 кемаси ва 7 та ҳаводан ҳимоя тизими йўқ қилингани ҳақида билдирди.\nКўриниб турибдики, урушда Россия авиацияси кўпроқ талафот кўраётган бўлса, Украина қўшинларининг қуруқликда ҳаракатланувчи техникасида йўқотиш кўпроқ.\nУкраина Мудофаа вазирлигининг билдиришича, олти кун ичида Россиянинг ҳалок бўлган, яраланган ва асирга олинган аскарлари сони 5710 кишига етган. Турли маълумот манбаларида ҳар икки томондан асир олинганлар борлиги айтилиб келмоқда, бироқ уларнинг сони ҳақида аниқ маълумотлар йўқ.\nУкраина томон Киев, Харьков ва Херсон шаҳарларига ҳужум қилиш вақтида ўнлаб тинч аҳоли ҳам ҳалок бўлганини айтмоқда. Бугун эрталабки маълумотларга кўра, Киев аҳолиси Россия қўшинларининг янги ҳужумларини қайтаришга тайёргарлик кўрмоқда. Улар шаҳар кўчаларига баррикадалар ўрнатиб, Молотов коктейлини тайёрлашмоқда.\nСанкция ва хайрихоҳлик кўринишлари\nШу вақтнинг ўзида АҚШ ва Европа Иттифоқи (ЕИ) давлатлари Украинага ҳарбий техника, жумладан, самолётлардан ёрдам беришга қарор қилган. ЕИ бунинг учун 600 млн. евро ажратганини билдирди. Кеча АҚШ президенти Жо Байден Американинг Украинага 1 млрд. доллар ёрдам кўрсатишини маълум қилди. Умумжаҳон банки ва Халқаро валюта фонди биргаликда Украинага ёрдам сифатида 5,2 млрд. доллар ажратишга қарор қилишганини маълум қилишди.\nЖо Байден Сенатдаги чиқишида Путиннинг Украинага ҳужум қилишда Украина ва Ғарб давлатларининг бу қадар кучли қаршилик кўрсатишини ҳисобга олмаган эди, деган фикрни билдирди. АҚШ ва Европа Иттифоқи давлатларининг Россияга қарши киритган санкцияларига урғу берар экан, Америка президенти “Путин ўзини нима кутаётганини билмайди”, деди. Путин эса ўз навбатида мамлакатга қарши киритилиши мумкин бўлган санкцияларга Россия тайёрлик кўрганини билдирмоқда.\nБугунги кунда бирин-кетин киритилаётган санкциялар ва уларга қўшилаётган давлатларнинг сонининг ортиб бораётгани натижасида Россиянинг банк тизими жуда оғир аҳволда қолди, рублнинг курси тобора тушиб бормоқда. Россия компанияларининг бошқа давлатлар билан олди-бердисига жиддий бўғот қўйилди. Ўнлаб давлатлар Россия билан ҳаво қатновини тўхтатди. Ўнлаган етакчи компаниялар Россияда ўз фаолиятини тўхтатишга қарор қилганини айтмоқда.\nРоссиянинг ўзида бу ҳолатдан ташвишга тушган депутатлар, санъат ва фан арбоблари, оддий фуқаролар урушни тўхтатиш талаби билан чиқа бошладилар. Турли шаҳарларда урушга қарши митинглар, намойишлар ўтказилмоқда. Уларнинг иштирокчиларини қамоққа олиш натижасида ҳибсхоналарда жой ҳам етишмай қоляпти.\nЕвропа Иттифоқига қонли йўл билан\nУкраина президенти Владимир Зеленский 28 февраль куни Украинанинг Европа Иттифоқига аъзоликка қабул қилиш тўғрисидаги аризани расман имзолади. Кеча, 1 мартда эса Европа парламенти Россиянинг Украинага бостириб кириши ва Украинанинг Европа Иттифоқига қабул қилиш масаласини муҳокама қилишни бошлади.\nОзодлик радиосининг билдиришича, Украина президенти Владимир Зеленский Европа парламенти йиғилишида видео алоқа орқали нутқ сўзлади. У рус ҳарбийларининг Харьковда тинч аҳолини бомбардимон қилиши оқибатида кўплаб одамлар, жумладан, болалар ҳалок бўлганини таъкидлади.\n«Биз Европанинг тўлақонли аъзоси бўлиш учун курашмоқдамиз. Европа Иттифоқи биз билан кучлироқ бўлади. Биз билан бирга эканингизни исботланг, ўзингизнинг европалик эканингизни исботланг, шунда ҳаёт ўлимни, ёруғлик эса зулматни енгади”, – деди Зеленский ўз нутқида.\nЕвропарламент депутатлари Зеленский нутқини якунлаганидан сўнг ўринларидан туриб гулдурос қарсаклар чалишди. Бир кун аввал БМТда ўтган йиғилишда Россия Ташқи ишлар вазири Сергей Лавров нутқ сўзлаётган пайтда йиғилиш иштирокчиларининг асосий қисми норозилик намойиши сифатида зални тарк этишди. Улар фойега чиқиб, Украина байроғи ёнида йиғилиб туришди.\nБунгача Европа Иттифоқига қабул қилиш ҳақидаги ариза бу қадар шошилинч кўриб чиқилган эмас эди. Одатда Иттифоққа қўшиш бўйича музокаралар 10 йил ва ундан кўпроқ давом этади. Масалан Туркия 1949 йилдан тортиб Европа Кенгашининг асосчиларидан бўлишига қарамай, шу кунгача ташкилотга қабул қилингани йўқ. Бу ҳақда аризани Туркия 1987 йилда берган ва фақат 12 ўтгачгина 1999 йилда Иттифоққа киришга номзод мақомини олди. 2005 йилда мамлакатни аъзоликка қабул қилиш бўйича музокаралар бошланган, бироқ масала яна 10 йилга чўзилди. Охири тоқати тоқ бўлган президент Режап Эрдўғон 2015 йили бу ташкилот энди Туркияни қизиқтирмаслиги ҳақида баёнот берди.\nКўплаб талаблардан ташқари ЕИга аъзо бўлишни истаган давлатлар ўзларида шунга бағишлаб референдум ўтказишлари шарт. Лекин Украина конституциясида мамлакатнинг Европа Иттифоқига аъзо бўлишга интилиши белгилаб қўйилгани ўша референдум ўрнини рамзий маънода қоплаши мумкин.\nАввалроқ айрим Россия сиёсатчилари таҳдид билан Россия Киевни икки кунда эгаллаб олишга қодир, деган гапларни айтишган. Лекин мана, еттинчи кундан бери Киев босқинчиларга қарши қаттиқ қаршилик кўрсатмоқда. Қизиғи шундаки, Россия президенти президенти Владимир Путин бир неча кун аввал ўзининг телемурожаатида “Россия қўшинларига Украина Қуролли кучлари эмас, Киевда ўтирган гиёҳванд ва бандитлар бошқараётган миллатчи тўдалар қаршилик кўрсатяпти”, деган эди. Мантиқан олганда олти кун давомида Россия ана шу миллатчи тўдаларни ҳам енга олмаяпти эканда?\nМамлакат тобора ҳувиллаб қолмоқда\nУкраинада бомбалар ва снарядларнинг портлаши, ҳаво ҳужумидан огоҳлантирувчи сиреналар тинмаётган бўлсада, у ердан юз минглаб одамларнинг чиқиб кетиши оқибатида мамлакат тобора ҳувиллаб қолмоқда. БМТ берган маълумотларга кўра, бугунги кунга келиб ўз уйларини ташлаб, қўшни давлатларга қочишга мажбур бўлган украиналикларнинг сони ярим миллионга етган.\nБошқа давлатлар ҳам ўз фуқароларини эвакуация қилишда давом этмоқдалар. Жумладан, Ўзбекистон Ташқи ишлар вазирлигининг билдиришича, 1 март куни Украинадан эвакуация қилинган 253 ўзбекистонлик Uzbekistan Airways компаниясини учинчи махсус самолёти билан ватанига учиб келишган.\nВазирлик бу билан Украинадан эвакуация қилинган фуқаролар сони 762 кишига етганини билдирди. Кеча Польшадан Ўзбекистонга яна иккита рейс ташкил этилиши кутилмоқда эди. Ўзбекистон фуқароларини Польшанинг Катовице шаҳридан эвакуация қилиш ишлари 28 февралда бошланган. Ўзбекистон фуқароларининг “Карчова” назорат пунктига келиши давом этмоқда. Расмий маълумотларга кўра, Украианада уруш бошлангунга қадар 4500 нафар атрофида ўзбекистонлик фуқаролар бўлган.\nҚўшни Қирғизистон ва Қозоғистон ҳам ўз фуқароларининг уруш кетаётган ҳудудлардан ва умуман Украинадан олиб чиқаётгани ҳақида доимий равишда расмий ахборот бериб туришибди.\nРоссия 2022 йил 24 февралда Украинага тўлиқ миқёсли уруш бошлади. Бугун Украинанинг турли минтақаларида, жумладан Киев, Харьков, Херсон каби шаҳарларда Россия армияси ва Украина Қуролли кучлари ўртасида жанглар давом этмоқда. Урушга минглаб кўнгиллилар сафарбар қилиниб, уларга қурол тарқатилиб берилди. Президент Зеленский куни кеча уруш тажрибасига эга бўлган украинларни қамоқдан чиқариш ҳақида фармон чиқарди ва уларни ўз айбини ватанни ҳимоя қилиш билан ювишга чақирди.\nБундан аввалроқ Зеленский Украина ҳимоясига ёрдам бериш истагида бўлган чет эл фуқароларига виза очиб, уларга қурол бериш ҳақида ҳам фармон чиқарган эди.\nМузокаралар бошлангани, Ғарб давлатларининг ёрдами ва жаҳон ҳамжамиятининиг уруши тўхтатиш талаби билан қилинаётган чақириқларига қарамай, Россия “махсус операция мақсадга тўла эришилгунга қадар” давом этишини айтиб келмоқда. Мақсад сифатида эса Россия Украинани “ҳарбийсизлаштириш ва миллатчиликдан тозалаш” эканини айтган.\nҚирғизистон: “Дўстуқ” чегарасидаги тартибсизликлар. Расмийлар нима дейди?


Ахшободда Ёпиқ иншоотларда жанговар яккакурашлар бўйича Осиё ўйинлари бошланди\nТуркманистон Ёпиқ иншоотларда жанговар яккакурашлар бўйича Осиё ўйинлари - AIMAG очилиш маросими бўлди ва ўйинлар бошланди.\nОсиё ўйинлари 17-27 сентябрга белгиланган. AIMAG ташкилотчиларига кўра, Ашхободга ўзаро курашиш учун 62 мамлакатдан тахминан 5500 нафар спортчи борган.\nЎйинларнинг очилиш маросимида бир неча давлат, жумладан, Арманистон, Қозоғистон, Покистон, Тожикистон ҳамда Ўзбекистон президетлари иштирок этди.\nТуркманистон ҳукумати ўйинлар олдидан миллиардлаб доллар сарф қилди.\nМамлакатни ташриф буюрган меҳмонларга яхши кўрсатиш учун туркман расмийлари вилоятликларнинг шаҳарга келишини чеклади, собиқ маҳбусларни ўйин бўлиб ўтадиган жойларга бормасликка чақирди ҳамда шаҳар кўчаларини дайди ит ва мушуклардан ҳамда тиланчи болалардан тозалади.\nМаркази Венада бўлган Инсон ҳуқуқларини ҳимоя қилиш бўйича туркман ташаббуси ҳамда Human Rights Watch ташкилоти Туркманистон ҳукумати ашхободликларни уйларидан қувиб чиқариб, яшаш жойларини бузиб ташлаётгани, мулкидан айрилганларга эса етарлича товон тўламаганини билдирди.


Тўйларда келинларни гул отиши бизни маданиятга тўғри келадими? » Новости Узбекистана сегодня: nuz.uz\nНовости Узбекистана → Оила → Тўйларда келинларни гул отиши бизни маданиятга тўғри келадими?\n20-02-2020 07:17 0 868 Рейтинг0 Чоп этиш\nЎзбекистон Олий Мажлис Сенатининг Ёшлар, маданият ва спорт масалалари қўмитаси раиси Бахтиёр Сайфуллаев ўзбек тўйларига кириб келаётган оммавий маданиятга қарши чиқди.\nЎзбекистон Олий Мажлис Сенатининг Ёшлар, маданият ва спорт масалалари қўмитаси раиси Бахтиёр Сайфуллаев ўзбек тўйларига кириб келаётган оммавий маданиятга қарши чиқди. Бу ҳақда Sputnik нашри хабар қилди.\n“Ўтказилаётган тадбирларда, ҳаммангиз биласизлар - “Love story” , “узундан-узун кортеж” - бу оммавий маданиятнинг салбий оқибатларидир. Шу “келин турволиб, дугоналарига гул отиши”. Бизда, ўзбек халқида бу нарсалар бўлмаган. Бундан иллатлар келиб чиқяптики. Қаердан олинган? Майли, европага ёки бошқа халққа хос бўлсин. Лекин биз ўзимизнинг ибоимиз, ўзбек халқининг урф-одатлари бор, ўзини бир дейлик, идеаллари бор. Биз “намунали оила”, “намунали келин куёв бўлсак” деган “орзу ҳавас” сўзлари бор. Лекин, айтаманки, бу нарсаларни “орзу ҳавас” деб айтиб бўлмайди”, - деди Сайфуллаев.\nСайфуллаевнинг сўзларига кўра, дабдабали тўйларни ўтказиш ҳолатлари учрамоқда.\n“Очиғини айтиш керакки, шунча тарғибот ишларга қарамай, ҳамон тўйларни дабдабали қилиб ўтказиш, қатор кортежлар ташкил қилишга уринаётган юртдошларимиз учраб турибди. Буни айниқса, интернет саҳифалар, ижтимоий тармоқларда кўриб, ўзимиз гувоҳ бўлмоқдамиз. Демак, ҳали қилаётган ишларимиз кутилган самарани бермаяпти”, - деб таъкидлади Сенат вакили.\nУнинг сўзларига кўра, Олий ва ўрта махсус таълим вазирлиги тизимида 580 тадан ортиқ давра суҳбатлари ва учрашувлар ўтказилди.\n“Учрашувларда талаба ва ёшларга тўй ва маросимларни мамлакат ва миллат тақдирига дахлдор ижтимоий аҳамиятга эга эканлиги, халқимизнинг миллий тарбиясига мутлақо ярашмайдиган, оилаларни моддий аҳволини оғирлаштирадиган, уларнинг турмушини изидан чиқарадиган ҳолатлар эканлиги ва бундай салбий иллатларга барҳам бериш лозимлиги тушунтирилмоқда”, - деб таъкидлади Сайфуллаев.\nКеча, 18 февраль куни АОКАда "Тўй-маросимларни тартибга солиш тўғрисидаги қарорнинг жойларда ижросини ташкил этилиши масалалари" мавзусида матбуот анжумани бўлиб ўтди.


Қорачиқ > Дунё хабарлари > Энг кекса жосус ўлди\nЭнг кекса жосус ўлди\nИнглиз махфий хизмати MI6 да ишлаётганида собиқ иттифоққа маълумотлар бериб турган ва 600 га яқин агентнинг ўлимига сабаб бўлган Джорж Блайк оламдан ўтди. У 1966 йили Лондондан қочганидан буён Россиянинг пойтахти Москвада яшаб келаётган эди.\nБлайк ватаниг хиёнат қилди, 40 агентни ўлимга рўпарў қилди, 42 йил қамоқ жазоси олди, лекин қочишга муваффақ бўлди.\nЖорий йилнинг 11 ноябрида 98 ёшга тўлган ва Британиянинг энг кекса жосуси дея ном олган Джорж Блайк 16 декабрь куни Москвада ҳаётдан кўз юмди.\nРоссия ташқи разведкасидан нафақа чиққан Блайк Троекуров қабристонига дафн этилди. Дафн маросимида Ташқи разведка хизмати директори Сергей Наришкин бошчилигидаги ҳарбийлар ва разведка ходимлари иштирок этди.


17 октябр 2021, Тошкент вақти: 21:05\nЭрим меҳмон мақомидан қачон қутулади\nдеб зорланади Туркия фуқаросига эрга тегиб Ўзбекистонда виза муаммоларидан зада бўлган тошкентлик Малика Шоисломова.\nМалика Шоисломова: Мен Ўзбекистон фуқаросиман. Хўжайиним турк фуқароси. Биз турмуш қурдик. Ўзбекистонда никоҳдан¸ ФҲДË (ЗАГС) дан ўтдик. Бизда виза бўйича муаммо бўлаяпти. Мен ўзимнинг хўжайинимни меҳмон визаси қилиб чақирдим. Ҳозир ҳар ойда бошқатдан виза беришга тўғри келаяпти. Хўжайиним биринчи марта кириб келганида¸ туристик виза билан кириб келган. Бир ойдан кейин “Туристик виза вилан визани узайтириб бўлмайди. Хўжайининг қайтиб чиқиб кетсин” дейишди. Хўжайиним Ўзбекистондан чиқиб кетди. Кейин бизнес виза билан кириб келди. Бизнес визани бир ойдан уч марта чўздирди. Ўзбекистон визани бир ой¸ бир ойдан бераяпти. Уч ойда уч марта чўздирдик. “Рабочий визани тўртинчи марта чўздириш мумкин эмас. Яна қайтиб чиқиб кетсин Ўзбекистондан” дейишди. Хўжайиним Ўзбекистондан чиқиб кетди. “Сен хотинисан. Бошқатдан чақиргин” дейишди ва мен приглашение қилиб яна чақирдим хўжайинимни. Бир ойга бераяпти. Ҳар сафар бир ой¸ бир ойдан бераяпти. Бизлар энди доимий рўйхатга ўтказишга¸ беш йиллик Ўзбекистоннинг паспорти бўладию¸ чет эл фуқаросига беради¸ ўшани олиш қонун бўйича олти ойда берилади дейилган. Олти ойдан кейин беш йиллик пропискага документ топширишингиз мумкин дейилган эди. Бизлар икки йилдан бери ҳалигача хўжайинимга прописка ололмаяпмиз. Мен ҳар ой МИДга 70 доллар¸ пропискага 20 доллар тўлайман. Хўжайинимни ҳар ой 90 доллардан тўлаб олиб ўтирибман. Проблема ҳозир шу. Хўжайинимнинг нияти Ўзбекистонда яшаш.\nОзодлик: Сизнинг Туркияда яшаш ниятингиз йўғ-а?\n- Йўқ. Олти ой олдин онамларни бериб қўйганмиз. Дадам ëлғиз. Мен ëлғиз фарзандман. Дадамга қарашим керак. Унинг устига бўйимда бўлиб қолган. Ҳали фарзандли бўлмаганман. Етти ойлик ҳомилам бор. Менга қарашга ўзи одам йўқ. Мен дадамларга қарайман. Дадамни Ҳиндистонга олиб бориб операция қилдириб келганмиз. Дадамга қарашга одам керак. Шунинг учун мен дадамни ташлаб Туркияга кета олмайман. Хўжайиним бу ëққа келиб яшайман деяптилар. Масалан чет элларда турмуш қургандан кейин автоматик тарзда виза¸ прописка чиқади. Бизларда унақа эмас. Бизларда ўзингизнинг эрингиз қанақа виза билан кириб келган бўлса¸ шунақа виза билан чиқиб кетиши керак. Кейин хотини чақириши керак. Бу умуман мантиққа сиғмайдиган нарсаю. Қачонгача ўзимнинг эримни меҳмонга чақириб¸ ҳар ой прописка чўздириб. Майли пропискани уч ойлик¸ олти ойлик беришсин. Икки йилдирки уч ойлик ҳам¸ олти ойлик ҳам беришмади. Фақат бир ойлик¸ дейди Малика Шоисломова.\nТошкентлик Маликахон турмушга чиқиб ўзбек бюрократиясининг кўринмас деворларига боши урилди.\nЎзбек қизлари қайдасиз¸ уйланмоқчиман\nдейди Москвада мардикорлик қилаëтган Нурали исмли жиззахлик 22 яшар уйим-жойим бўлсин¸ деб орзу қилган йигит.\n- Ассалому алайкум мени эшитиб турган жиззахликлар ва ўзбекистонликлар. Мен уйланмоқчиман. Ëшим 22 да. Исмим Нурали. Жиззах шаҳрида тураман. Ўзбек қизларига уйланаман.\nОзодлик: Қаердасиз ҳозир?\n- Москвада. Ҳамма ëқ яхши. Ишлаб юрибмиз. Ўзбекистонлар яхши. Тинч экан. Уйланмоқчиман. Қизлар бўлса танишаман. Эркак кишимиз. Оқ-сариқдан келган боламан. Ишлаяпмиз Худога шукур. Ойликларни олиб турибмиз. Ҳурмат қиладиган ўзбек бўлаверсин. Ўзбегидан қўймасинда ака. Ўзбек бўлганимиздан кейин ўзбегидан қўймасин. Более менее нормалный бўлса¸ шуниси яхшида ака¸ дейди Нурали.\nЎзбекистон ҳукумати К+ га ҳужум қиладию нега Озодликка тегмайди?\nдейди қўқонлик ҳукуматпарвар тингловчимиз.\n- Мухолифатчи Муҳаммад Солиҳ борку. К+ каналида ўша одам ҳақидаги филм Ўзбекистон томонидан ҳужумга учради дединглар-а? Агар шунақа бўлган бўлса¸ сизларнинг канални аллақачон ўчириб ташлаган бўларди тўғрими? Бу нарсанинг иложи йўқ шекилли. Ўқиган олий маълумотли одамсизлар тўғрими? Қандай қилиб спутник Ўзбекистондан ўчириб ташланади. Калланглар ишламадими шу нарсага? Шу саволни бермоқчиман. Агар ўчирадиган бўлса¸ сизларнинг радиони ўчириб ташлаган бўларди. Сизлар нотўғри нима бераяпсизлар¸ дейди ҳукуматпарвар суҳбатдошимиз.


Нишонга урилган гаплар: “Энг афзал ўч олиш – шиддат билан муваффақиятга эришиб боришингдир”\nВафот этганлар ва аҳмоқлар ҳеч қачон фикрларини ўзгартирмайдилар.\nИкки нарса ҳаётга бўлган қарашингиз ўзгаришига сабаб бўлади:\nРост гап, гарчи уни ҳеч ким тасдиқламаса ҳам, ростдир!\nЁлғон гап, гарчи уни ҳамма тасдиқласа ҳам, ёлғондир!\nЎлик уммат қаҳрамонларини ўлганларида эслайди. Буюк уммат қаҳрамонларини тириклигида эҳтиром қилади.\nКатта неъматлардан бири – садоқатли дўстдир.\nСен бир нарсани тушунишинг керак: ёш бу рақамлар, холос. Улар сенинг ҳақиқатингни ифода этмайди. Сен олтмиш ёшда ҳам гўдак бўлишинг ёки йигирма ёшингдаёқ кекса бўлишинг мумкин.\nШамс Табризий раҳимаҳуллоҳ\nЭнг афзал ўч олиш – шиддат билан муваффақиятга эришиб боришингдир.\nФинляндиядаги бир ҳайкал бор. Унда чўкаётган одамнинг китоб ўқиётгани тасвирланган. Бу ҳайкалга мана бундай изоҳ беришади: “Ҳатто чўкаётган бўлсанг ҳам ўқи!” Ўқиш, ўрганиш миллатлар юксалиши ва халқларнинг тараққий этиши сиридир.\nДругие материалы в этой категории: « Нишонга урилган гаплар: “Ухлаш олдидан калимаи шаҳодатни айтишни одат қилайлик! Чунки, кўзларимиз доимий уйқуга қачон кетишини билмаймиз”\tНишонга урилган гаплар: “Сен синдирган қалбни Аллоҳ таоло яхши кўрган бўлса-чи?! Унда нима қиласан?” »


«Эмланишнинг ҳимояси касаллик ўтказгандан кейинги ҳимоядан яхшироқ» - Зангиотадаги шифохона директори - Zamin.uz\n18:08 / 26.06.2021\n«Эмланишнинг ҳимояси касаллик ўтказгандан кейинги ҳимоядан яхшироқ» - Зангиотадаги шифохона директори\nХўш, COVID-19 инфекциясига қарши эмлаш пандемияни тўхтатишга қодирми? Аслида коронавирусга қарши вакцинация нима учун керак? Нега бугун эмлаш тадбирларига бу қадар жиддий эътибор берилмоқда?\nССВ матбуот хизмати шу ва шу каби саволлар билан Зангиота туманидаги 1-сон юқумли касалликлар шифохонаси директори Анвар Ҳусановга мурожаат қилди.\n— Мутахассис сифатида айтинг-чи, дунё тажрибасига кўра, вакцинация жараёнлари касалликнинг олдини олишда қандай самара бермоқда?\n— Маълумки, бугун COVID-19 инфекцияси одамларни қўрқув ва таҳликада ушлаб турган жиддий касалликлардан бирига айланди. Афсуски, ўтган бир йилдан ортиқ вақт давомида касаллик қанчадан қанча инсонлар ёстиғини қуритди.\nАйтиш лозимки, шундай оғир ва мураккаб шароитда бу хасталикка қарши самарали курашиш учун бир нечта вакциналар яратилиб, айрим мамлакатларда ушбу восита ёрдамида пандемияни жиловлашга эришилмоқда.\nМисол учун, ҳозирги пайтда Исроилда COVID-19 билан касалланиш ҳолатлари бўйича дунё мамлакатлари орасида энг паст кўрсаткич қайд этилмоқда. Ушбу юрт аҳолисининг 53 фоизи коронавирусга қарши тўлиқ 2 дозада эмланиши шифохоналарда COVID-19'ни даволашга мўлжалланган бўлимларнинг бутунлай ёпилишига сабаб бўлди.\nҲиндистонда эса аксинча эмлаш билан боғлиқ тадбирлар суст кетаётгани сабабли эпидемик вазият қалтис бўлиб турибди. Статистик маълумотларга кўра, ҳозирда ушбу мамлакатда кунига 50-100 мингдан ортиқ инсон коронавирусни юқтириб олмоқда. Шу билан бирга, бундай мураккаб вазият вируснинг янги мутациялари пайдо бўлишига ҳам сабаб бўлаётир. Шундай бўлса-да, вакцина ер юзи аҳолиси ўртасида вируснинг барча мутацияга учраган турларига қарши тура олади.\n— Нима яхши: эмланишми ёки касалликни бошдан ўтказиш?\n— Шуни айта оламанки, эмланишнинг ҳимояси касаллик ўтказгандан кейинги ҳимоядан яхшироқдир. Чунки эмлашда нейтралловчи антитаначаларнинг миқдори касаллик ўтказгандан кейин шаклланадиган антитаначалар миқдоридан анча юқори бўлади. Шу билан бирга, вакцина олмаган инсонларда касалликнинг оғир кечиши ва ўлим ҳолати кузатилишидан ташқари, уларни касалликнинг асоратлари қийнайди, бундай инсонларда узоқ муддатли нафас олиш, юрак қон-томир тизими ҳамда бош миянинг шикастланиши давом этиши мумкин.\nМаълумки, бугун халқимиз саломатлигини асраш, уларни бу касалликдан ҳимоя қилиш мақсадида юртдошларимиз бепул эмланмоқда. Бу ҳам бўлса, инсонпарварликнинг чинакам ифодасидир.\nБироқ яратиб берилган мана шундай имкониятдан фойдаланмаслик, нафақат ўзимиз, балки яқинларимиз саломатлигини ҳам жиддий хавф остига қўяди. Афсуски, эмланишга ана шундай беписанд муносабатда бўлган ва бугун шифохонамизнинг реанимация бўлимида ҳаво етишмаслиги ва нафас қисишидан қаттиқ азоб чекаётган беморларнинг ҳолатини кўриб, очиғи, юрагим эзилади. Ўрни келганда, ҳатто, уларга биз шифокорлар ҳам ёрдам бера олмаётганимиздан қийналаман. Зеро, пандемияни фақат вакцинация билангина тўхтата оламиз. “Замин” янгиликларини “Одноклассники”да кузатиб боринг\nЯнгиликлар » Жамият » «Эмланишнинг ҳимояси касаллик ўтказгандан кейинги ҳимоядан яхшироқ» - Зангиотадаги шифохона директори


Қосимхўжаев: «Визасиз режимни кенгайтиришга тайёрмиз, аммо туризм соҳасида коллапс юз бериши мумкин»\nЎзбекистон визасиз режим жорий этилган мамлакатлар рўйхатини янада кенгайтиришга тайёр, аммо ҳозирги вақтда бу туризм соҳасидаги чалажонликка олиб келиши мумкин. Бу ҳақда Туризмни ривожлантириш давлат қўмитаси раисининг биринчи ўринбосари вазифасини бажарувчи Улуғбек Қосимхўжаев айтиб ўтди, дея хабар бермоқда Kun.uz мухбири.\n«Ҳозирги кунда Самарқанд ва Бухородаги сайёҳлик мавсуми энг қизғин пайтида меҳмонхоналарда хоналар қолмайди, шунингдек, тезюрар поездларга чипталар ҳам бўлмайди. Агар бошқа хорижий давлатлар учун визасиз режимни янада кенгайтирсак, унда, ростини айтганда, чалажонлик юз беради. Инфратузилмавий чалажонлик вужудга келади.\nПрезидент барча давлатлар учун очишга тайёр. Бироқ муаммо шундаки, биз бундай оқимни қабул қилишга тайёр эмасмиз. Ҳозирги пайтда вазиятни тезда ҳал қилиш учун жуда кўп ҳаракат қилмоқдамиз, давлат ўз ҳисобидан меҳмонхоналар қурилишини қўллаб-қувватламоқда», - деди Қосимхўжаев.\nМаълумот учун: 2018 йилда Ўзбекистонга 5,4 миллион сайёҳ келган. Жорий йилнинг биринчи чорагида мамлакатга 1 миллион сайёҳ ташриф буюрди.\n01:22 / 29.05.2020\n01:09 / 28.05.2020\n22:53 / 27.05.2020\n11:53 / 26.05.2020\nПандемия даврида визаси тугаган хорижий фуқароларни жойлаштириш воситасига қабул қилганлик учун жавобгарлик борми?


Xotira | BETAKROR BUXORO!\nCategory Archives: Xotira\n“Баҳор келди сени сўроқлаб” 1-март Зулфия таваллудининг 103 йиллиги\nТаниқли ўзбек шоираси Зулфия 1915- йилнинг 1-мартида Тошкент шаҳрида Исроил темирчи оиласида туғилди. 1922-йилдан 1931-йилгача мактабда, сўнг 1931 – 1934-йиллар орасида қизлар билим юртида таҳсил олди.\nИслом Каримов юракларни титратувчи (Ноёб расмлар)\nИслом Каримовнинг болалик ва ўсмирлик даври расмларда (Ноёб расмлар)\nҚуйида эътиборингизга Биринчи Президентимиз Ислом Каримовнинг ноёб расмларини тақдим этмоқдамиз.\nТатьяна Каримова Ислом Каримов билан қандай танишгани ҳақида гапириб берди\nИслом Каримов номидаги Республика хайрия жамоат фонди Ўзбекистон Республикаси Биринчи Президенти Ислом Абдуғаниевич Каримовнинг рафиқаси Татьяна Акбаровна Каримова билан суҳбат уюштирди.\nФотогалерея: Бутун оламни жо қилган юрак\nСамарқанднинг «Зарафшон» газетаси Ўзбекистоннинг Биринчи Президенти Ислом Каримов таваллудининг 80 йиллиги арафасида Каримовлар хонадони келини, Қуддус Каримовнинг рафиқаси Таклифа Каримованинг хотираларини чоп этди.\nБиринчи Президентнинг 80 йиллигига бағишланган бадиий кўргазма ўз ишини бошлайди\nЯқин кунларда Биринчи Президентимизнинг 80 йиллигига бағишланган “Бутун оламни жо қилган юрак” номли бадиий кўргазма ўз ишини бошлайди.\nШанхай ҳамкорлик ташкилоти (ШҲТ) бош котиби: Ислом Абдуғаниевич Каримов – тан олинган етук давлат арбоби эди. У кишини фикрларини барча тан оларди\nЎзбекистон Республикасининг биринчи президенти Ислом Каримовнинг 80 йиллиги январь ойининг охирида нишонланади.\nБиринчи Президентимиз, буюк давлат ва сиёсат арбоби, мустақиллигимиз асосчиси Ислом Каримов таваллудининг 80 йиллиги арафасида Ўзбекистон Миллий ахборот агентлиги мухбири Президентнинг шахсий шифокори,


Пластик деразаларни ўрнатишнинг тежамкор имконияти!Haqida.net\nHome Dunyo Пластик деразаларни ўрнатишнинг тежамкор имконияти!\nДеразаларингизни алмаштириш ҳақида анчадан бери ўйлаб юрганмидингиз ёки қурилишни тугаллаяпсиз ва қандай деразаларни ўрнатиш масаласини ҳал этиш вақти етдими? Унда Ekopen компаниясининг ҳамёнбоп таклифи — айнан Сиз учун!\nУшбу жиддий масала билан юзма-юз келганларнинг барчаси ўз эътиборини маҳсулотнинг замонавий, кўркам бўлиши ва узоқ муддат хизмат қилишига қаратади. Аммо деразанинг ташқи кўриниши, қандай профилни уй билан муваффақиятли уйғунлаштириш масаласи ҳал этиб бўлинганидан кейин энг қизиқарли палла бошланади. Айнан шу ерда малакали мутахассисларнинг маслаҳатлари беназирдир.\nШундай қилиб, 2017 йилнинг 11 декабрига қадар пластик деразаларга буюртма берсангиз, маҳаллий дераза компаниясининг 10% гача чегирмаси эвазига пулларингизни иқтисод қиласиз. Яна бир муҳим жиҳати, ўлчаш, етказиб бериш ва монтаж ишлари дераза компаниялари томонидан мутлақо бепул амалга оширилади. Ekopen маълумот маркази билан 120 12 00 телефон рақамлари орқали боғланинг.\nАкция ҳақида батафсил маълумотга эга бўлинг ҳамда ҳамкор дераза компанияларида уйингиз дизайнига мос деразаларга буюртма беринг. Телеграмдаги каналига аъзо бўлинг ва дидингизга мос деразаларни танланг.\nҚулай фурсатдан фойдаланиб қолинг ва деразаларни арзон нарxларда ўрнатинг!


Олимлар коронавирус тарқалиши қачон энг юқори чўққига чиқишини тахмин қилди - Zamin.uz\n09:43 / 10.02.2020\nЭкспертларнинг фикрича, касалликка чалинганларнинг умумий сони 500 минг нафар атрофида бўлади. Уларнинг сўзларига кўра, тақдим қилинаётган расмий маълумотлардаги рақамлар камайтирилган, деб ёзмоқда «РБК»га таяниб Дарё.\nДекабрь охирида қайд этилган коронавируснинг тарқалиши февралнинг иккинчи ярмида энг юқори чўққисига чиқиши мумкин. Лондон гигиена ва тропик касалликлар мактаби олимлари Хубэй вилоятининг Ухань шаҳридаги касаллик аломатлари асосида математик модел яратган, дейилади Bloomberg хабарида.\n«Вазият анчайин мавҳумлиги туфайли аниқ сана ёки рақамни айтиш қийин. Лекин маълум ахборотлар асосида Уханда касаллик авжига чиққанида ушбу шаҳарнинг 5 фоиз аҳолиси, яъни 500 минг нафар одам вирусга чалиниши мумкин», — дейди дастур муаллифларидан бири Адам Кухарский.\nОлимлар тадқиқотидан кейин айтилган рақам расмий маълумотлардаги бутун дунёда 37 минг нафар одамнинг коронавирусга чалингани ҳақидаги ахборотга мос келмайди. Экспертлар расмий маълумотлардаги рақам камайтирилганини билдирган. Базель университети олими Мануэль Баттегай касалликнинг енгил формаси кузатилган вақтда кўпчилик унинг коронавирус эканини пайқамаганлигини қайд этган.\nЖаҳон соғлиқни сақлаш ташкилоти берган маълумотларга кўра, коронавирусга чалинган беморларнинг 4,3 фоизи оғир аҳволда. Ўлимгача олиб борадиган ҳолатлар 3 фоизни ташкил этган. Бироқ коронавирусга йўлиққанларнинг асосий қисмида касалликнинг енгил формаси кузатилаётгани инобатга олинса, ўлим кўрсаткичи 1 фоизни ташкил қилиши ойдинлашади.\nГонконг университетидаги Бенжамин Коулинг кейинги икки ҳафта коронавирус бўйича вазиятнинг ҳал бўлишида асосий вақт оралиғи бўлади деб ҳисобламоқда, яъни ушбу даврда касалликнинг бутун дунёда тарқалиши ёки Хитой ҳукумати томонидан карантин бўйича амалга оширилган ишлар самара бергани борасида хулоса чиқариш мумкин.\nСўнгги маълумотларга кўра, янги коронавирусга бутун дунёда 37 552 нафар одам чалинган. Вафот этганлар сони 813 нафарни ташкил қилади. Хитойнинг материк қисмидан ташқарида иккита ўлим ҳолати Гонконг ва Филиппинда қайд этилган. “Замин” янгиликларини “Twitter”да кузатиб боринг\n23-03-2020, 10:33, Дунё\nNYT: коронавирус 214 миллион америкаликка юқиши мумкин\n14-03-2020, 19:01, Дунё\n26-02-2020, 11:07, Дунё\n11-02-2020, 11:30, Дунё\n10-02-2020, 17:47, Дунё


Google Италия ҳукуматига солиқ камомади учун 280 млн евро товон пули таклиф қилди » Ўзбекистон янгиликлари – Zamin.uz\nАҚШнинг Google компанияси Италия ҳукуматига солиқ камомади билан боғлиқ вазиятни бартараф қилиш мақсадида 270–280 миллион евро товон пули тўлашни таклиф қилди. Айни пайтда мамлакат расмийлари таклифни кўриб чиқмоқда, деб хабар бермоқда «Дарё».\nReuters агентлигига кўра, келишувга эришиш йўлидаги асосий тўсиқлардан бири Google бундан кейин Италияда солиқ тўлаб бориши талаби бўлмоқда.\n2016 йил январида Италия прокуратураси Google’ни 2008–2013 йиллар орасида 300 миллион евро миқдорида солиқ тўламаганликда айблади. Текширув натижаларидан маълум бўлишича, Google компания штаб-квартирасини Италиядан Ирландияга кўчириб, 800 миллион евро миқдоридаги даромадини яширган.\nТеглар: Текширув Дарё тўлаб тўламаганликда йиллар боғлиқ\nСуд Google’га чет элдаги серверларда сақланаётган хатларни АҚШга тақдим этиш мажбуриятини юклади\n15:29 / 05-02-2017


Учрашувчи шамлар. Техник индикаторлар\nТехнические индикаторы / Учрашувчи шамлар\nҚарама-қарши рангга бўялган шамлар айнан бир хил ёпилиш нархига эга бўлганда учрашувчи шамлар пайдо бўлади.\nБуқа учрашувчи шамлари\nОдатда модиль графикда нархлар пасайишида пайдо бўлади. Бундай моделнинг биринчи куни учун қора шам билан тавсифланади. Кейинги куннинг очилиш нархи кескин тушиб кетади, шунинг учун пасайтирувчи трендга катта аванс қилиш мумкин. Учрашувчи буқа шамлари сингиб ўтувчи буқа шами концепциясига ўхшаш, бундан иккинчи кунидаги нарх кўтарилиши даражаси мустасно.\nУчрашувчи шамлар биринчи куннинг ёпилиш нархи даражасигача кўтарилади, бунда иккинчи куни сингиб ўтувчи шам биринчи кун танасининг ярмидан нарироққа кетади. Бироқ сингиб ўтувчи шам учрашувчи буқа шамларига нисбатан анча муҳимдир. Шунингдек, бу моделни бўйин чизиғи яқинидаги модиль билан янглиштирмаслик керак.\nАйиқ учрашувчи шамлари\n"Учрашувчи шамлар" модели ҳам "Қора булутлар" моделига жуда ўхшайди. Учрашувчи айиқ шамлари янги максимумда очилади, кечаги кун ёпилиши содир бўлган ўша даражада, қора булутлар ўрта нуқтадан пастга тушганда ёпилади.\nМоделни қандай қилиб ажратиб олиш мумкин?\n1. Иккала шамнинг жисмлари жорий тренд йўналишида жойлашади.\n2. Биринчи шамнинг ранги доим трендни акс эттиради: қора ранг пасайтирувчи трендни англатади, оқ ранг эса кўтарилувчи трендга хосдир.\n3. Иккинчи шам қарама-қарши рангга эга.\n4. Иккала кундаги ёпилиш нархлари мос тушади.\n5. Иккала кун узун бўлиши керак.\n"Учрашувчи шамлар" модели орқасида турадиган сценарийлар ва психология қонун-қоидалари\nУзун қора кун шаклланишида бозорда пасайтирувчи тренд устунлик қилади, ва бу кун мазкур тренд контекстида тўла бўлади. Кейинги кун пастга узилиш билан очилади. Нархалар аввалги кун даражасида ёпилиши учун нархлар бутун кун мобайнида ўсади. Бу ҳолда тренднинг орқага бурилиши эҳтимоли жуда юқори. Агар учинчи куни яна ҳам юқорида очилса, тасдиқ олинади.\nМазкур модель иккита узун шамдан иборат бўлади. Аммо кўпчилик ҳолларда иккинчи кун биринчи кундан қисқа бўлади. Эҳтимол, бу моделнинг ишончлилигига деярли таъсир қилмайди: барибир тасдиқ бўлиши зарур. Ҳаммадан яхшиси, ҳар бир кун ёпилиши марибозани ифодалагани яхши.\nМоделнинг шакл алмашиниши\n"Учрашувчи шамлар" модели ягона шамга келтирилади, у моделнинг талқинини қўллаб-қувватламайди. Бу ягона шам биринчи шамли моделга ўхшаш бўлиб, аммо унинг сояси иккинчи кун йўналиши бўйича узаяди. Ўзгартириш моделнинг ўзини қўллаб-қувватлабгина қолмай, балки унинг кучи етарли эмаслигини ҳам кўрсатмайди.\n"Учрашувчи шамлар"нинг қарама-қарши - бу "Ажратувчи шамлар" бўлиб, у давом эттириш моделини ифодалайди. Бундан ташқари, агар иккинчи тананинг биринчи тана ичига сингиши юз берса, у ҳолда бу модель қора булутларга ёки сингиб ўтувчи шамга айланиши мумкин.\nУчрашувчи шамларнинг буқа паттерни\nУчрашувчи шамларининг айиқ паттерни


Қишлоқ хўжалигидаги ислоҳотларнинг янги босқичи белгиланди – Қорақалпоғистон Республикаси Қишлоқ хўжалиги вазирлиги\nЎзбекистон Республикаси Президенти Шавкат Мирзиёев 6 сентябрь куни қишлоқ хўжалигини 2020-2030 йилларда ривожлантиришнинг устувор йўналишларига бағишланган йиғилиш ўтказди. Бу ҳақда Президент матбуот хизмати хабар берди.\nМамлакатимиз қишлоқ хўжалиги бўйича улкан салоҳиятга эга. Бозорларимиз тўкин, халқимиз ризқи мўл-кўл бўлишидан тортиб экспортдан қўшимча даромад топишгача бўлган жуда кўп масалалар шу соҳа билан боғлиқ.\nПрезидентимиз фақат бугунни эмас, балки эртанги кунни ҳам ўйлаб, узоқни кўзлаб ислоҳотларни янги босқичга кўтариш вазифасини қўймоқда. Шу мақсадда қишлоқ хўжалигини ривожлантиришнинг 2020-2030 йилларга мўлжалланган стратегияси ишлаб чиқилмоқда. Бу иқтисодиётимизнинг асосий ўсиш нуқтаси, “драйвери” бўлади. Минг-минглаб иш ўринлари яратилади, одамларнинг даромади ошади.\nЖаҳон сув ресурслари институти тахминларига кўра, 2040 йилга бориб Ўзбекистон сув ўта танқис бўлган 33 мамлакат қаторидан жой олиши мумкин.


Одамларни «қийратган» сохта ДХХ ходими ва...\n13.12.2018 14:26 0 232\n1955 йили Қашқадарё вилояти Қамаши туманида туғилган Ж.М. маҳаллий фуқарога ўзини Мудофаа Вазирлигининг махсус операциялар бўлимидан полковник, деб таништириб, уни келгусида Давлат хавфсизлик хизмати идораларига ишга жойлаштириб қўйишни ваъда қилади ва эвазига 8 минг АҚШ доллари сўрайди, деб ёзади «ЎзА».\nУ Қамаши тумани Ифтихор кўчасида жойлашган «Ҳунарманд» ошхонасида юқорида қайд этилган 8 минг АҚШ долларидан 4 мингини олаётган вақтда Давлат хавфсизлик хизмати Қашқадарё вилояти бошқармаси ходимлари томонидан қўлга олинган.\nТезкор тадбир давомида унинг ёнидан Ўзбекистон Республикаси Мудофаа вазирлигининг махсус операциялар бўлими, полковник Ж.М. номига сохта маълумотлар билан ёзилган қалбаки хизмат гувоҳномаси топилди.\nБундан ташқари, ўзини ДХХ ходими дея таништириб, одамлар ишончига кирган ва ҳокимият идоралари билан боғлиқ муаммоларини ҳал қилиб бериш эвазига товламачилик қилиб, уларнинг пулини олиш билан шуғулланган Хива шаҳрида яшовчи 39 ёшли Д.Р.нинг ҳам ноқонуний хатти-ҳаракатларига чек қўйилди.\nАниқланишича, Д.Р. бир неча фуқарога ер участкалари ажратиб берилишида ёрдамлашишни ваъда қилиб, улардан жами 100 минг доллардан ортиқ миқдорда пул олган.\nҲозирда М.Ж. ҳамда Д.Р.га нисбатан Жиноят Кодексининг 168- ва 211-моддаларига асосан жиноят ишлари қўзғатилиб, тергов ҳаракатлари олиб борилмоқда.\nфирибгар ДХХ полковник


hidoyat.uz – “Мовароуннаҳр” нашриётининг сайти - МАСЪУЛИЯТ\nҚадим замонда барча моддий имкониятларга эга бўлишига қарамай, доим ҳаётдан нолиб юрадиган, тажанг шаҳзода бор эди. Оға-инилари, ўртоқлари дарсларга қатнар, овга боришар, уни ҳам ёнларига чақиришса, рад қиларди. Хонасига қамалиб олиб, ўйга ботиб ўтирарди. Ўғлининг аҳволидан хавотирга тушган подшоҳ юртининг энг донишманд кишисини ҳузурига чақирди. Шаҳзоданинг ҳолатини тушунтириб, бунга ечим топишини буюрди. Бир ҳафтада чора топмаса, ҳаёти билан жавоб беришини алоҳида таъкидлади.\nКекса донишманд икки кун ўйлади, аммо ақлига жўяли ҳеч нима келмади. Шундан кейин жонини қутқариш пайида юртини тарк этишга қарор қилди. Маҳзун, қайғули ҳолда йўлда бораркан, бир қишлоқ яқинида, тоғ этагида қўй, эчкиларни боқиб юрган чўпонни учратди. Гаплари қовушиб, чўпон йигит билан анча суҳбатлашиб ўтиришди. Бу яқинлик сабаб, йигит донишманддан илтимос қилишга ботинди: "Отахон, бир пас подага кўз-қулоқ бўлиб турсангиз, мен қишлоққа бориб, егулик олиб келаман. Биргаликда овқатланамиз". Малолланмай рози бўлган донишманд, подани айланиб юраркан, бир улоқча чуқурликка тушиб кетди. Олиб чиқилмаса, миттивой ўзи у ердан чиқолмасди. Донишманд омонатга риоясизлик бўлмасин дея, пастга тушди. Кейин улоқчани орқасига боғлаб, тирмаша-тирмаша тепага кўтарила бошлади. Аммо ҳаракатлари зое кетди, оёғи сирпаниб пастга тушиб кетаверди. Донишманд умидсизликка тушмай, интилаверди. Ниҳоят ниятига етди. Чўпон йигитга берган сўзига риоя қилиш, бунинг учун улоқчани чуқурдан олиб чиқиши кераклиги ҳақидаги ўй ақлини шундай банд қилдики, бошқа ҳамма нарсани унутиб юборди. Фақат тепага чиққач, бошига не савдолар келгани, юртидан кетаётгани ёдига тушди. Шу аснода фикрлай бошлади: "Одам бир ишга жиддият билан киришса ва ниятига етиш, муваффақиятга эришиш орзуси бутун борлиғини эгалласа, бошқа қайғу-ташвиш, айниқса, ўринсиз ғамлар чекишга вақти қолмайди. Бу ҳақиқат ҳамма учун тегишли, жумладан, подшоҳнинг ўғлига ҳам". Донишманд чўпон йигитга қўй-эчкиларини саломат топширгач, ортига қайтди, подшоҳнинг ҳузурига борди ва фикрини айтди:\n– Ҳукмдорим, агар ўғлингизни беҳуда ғам чекишдан қутулиб, ҳаётга қайтишини истасангиз, унга бир масъулиятли вазифа топширинг. Доимий тушкунлик, ҳаётдан давомли шикоят қилишнинг асосий сабаби бекорчиликдир. Ўғлингизга топширадиган вазифангиз жиддий бўлсин, натижага осонгина эришмасин. Шундагина бекорчи хаёллардан қутулади, яшаш завқини англайди.\n1753 марта ўқилган.


USAID раҳбари Саманта Пауэр Ўзбекистонга ташриф буюриш режасини очиқлади\n25 октябр 2021, Тошкент вақти: 08:55\nСаманта Пауэр (архив сурати)\nАҚШ Халқаро тараққиёт агентлиги (USAID) администратори Саманта Пауэр яқин келажакда Ўзбекистонга ташриф буюрмоқчи. Бу ҳақда мулозиманинг ўзи Ўзбекистон мустақиллигининг 30 йиллигига бағишлаб ўтган ҳафта Вашингтонда ўтказилган маросимда маълум қилган.\nПауэр ўз сўзида Ўзбекистонга бирор марта бормагани, бироқ ота-онаси унинг болалик чоғида бу мамлакатга саёҳат қилишгани ва ўша сафардан олган таассуротларини унга завқланиб айтиб беришганини эслаган.\n“Шунча илиқ тасаввурлар билан мен Ўзбекистонга сафар қилишни энди кечиктирмаслигим керак, деган ўйдаман”, деган шу йилнинг май ойидан эътиборан USAIDга раҳбарлик қила бошлаган С. Пауэр.\nМулозима ўз сўзида USAID минтақадаги савдо-сотиқни янада яхшилаш, бюрократик тўсиқларга барҳам бериш, чет эллик сармоядорларни мамлакатга жалб этишга қаратилган ислоҳотларни илгари суриш учун Ўзбекистон ҳукумати билан ишлашда давом этаётганини қўшимча қилган.\nКасбий фаолиятини ҳарбий мухбирликдан бошлаган Саманта Пауэр АҚШда кўплаб юксак лавозимларда ишлаган, хусусан, 2013−2017 йилларда у АҚШнинг БМТдаги доимий вакили вазифасида ишлаган эди.


Уйқусизликни сабаб бўлувчи омиллар\nРоссиялик шифокор уйқусизликка олиб келувчи қатор омилларни санаб ўтди.\nРоссиялик шифокор ва телебошловчи Александр Мясников уйқусизликка олиб келувчи қатор одатларни мисол тариқасида келтирди.Аввало бу агар тунда бехосдан уйғонган вақтда соатга қараш одати.Уйқудаги муаммо ўзгарувган кун жадвали туфайли ҳам пайдо бўлиши мумкин. Масалан, турли вақтда ухлашга ётиш ва уйғониш.Шифокор ҳар ким ўз жадвалини ишлаб чиқиши зарурлигини таъкидлади.“Соат ўн бирда ётдингми – еттида тур. Соат ўнда ётдингми – соат олтида тур. Организм рефлекс сингаридир”, - дейди шифокор.Яна бир хато – бу кундузи бекорчиликдан каравотда ётиш. Мясников каравот бу ухлашга чорловчи восита экани ва унга шунчалик чиқиб олиб ўтириш ярамаслигини таъкидлади.Уйқуга кетишга халақит қилувчи бошқа одатлар ҳам бор: бу телефонда ўтириш, чекиш ва алкоголь истеъмол қилиш.Шифокор 20 дақиқа ичида уйқу келмаса, нималар қилиш кераклиги ҳақида тавсия берди. Бундай ҳолатда каравотдан туриб, хона бўйлаб юриш ва тинчланиш зарур. Шунда уйқуга кетиш осонроқ бўлиши мумкин.\nРоссиялик шифокор ва телебошловчи Александр Мясников уйқусизликка олиб келувчи қатор одатларни мисол тариқасида келтирди.\nАввало бу агар тунда бехосдан уйғонган вақтда соатга қараш одати.\n“Соатга қарасангиз, у кўпчиликда нур сочиб турадиган, миянгизда фикр уйғонади: “Қара, икки соатдан кейин туриш керак”, - дейди Мясников.\nУйқудаги муаммо ўзгарувган кун жадвали туфайли ҳам пайдо бўлиши мумкин. Масалан, турли вақтда ухлашга ётиш ва уйғониш.\nШифокор ҳар ким ўз жадвалини ишлаб чиқиши зарурлигини таъкидлади.\n“Соат ўн бирда ётдингми – еттида тур. Соат ўнда ётдингми – соат олтида тур. Организм рефлекс сингаридир”, - дейди шифокор.\nЯна бир хато – бу кундузи бекорчиликдан каравотда ётиш. Мясников каравот бу ухлашга чорловчи восита экани ва унга шунчалик чиқиб олиб ўтириш ярамаслигини таъкидлади.\nУйқуга кетишга халақит қилувчи бошқа одатлар ҳам бор: бу телефонда ўтириш, чекиш ва алкоголь истеъмол қилиш.\nШифокор 20 дақиқа ичида уйқу келмаса, нималар қилиш кераклиги ҳақида тавсия берди. Бундай ҳолатда каравотдан туриб, хона бўйлаб юриш ва тинчланиш зарур. Шунда уйқуга кетиш осонроқ бўлиши мумкин.


Qalampir.uz - Хушхабар: Шу йил яна бир бор ОТМларга кириш имтиҳони бўлади\n19:56, 21.09.2018 Жамият\nЎзбекистондаги 9 та ОТМга қўшимча квоталар берилди.\nЎзбекистон Республикаси таълим муассасаларига ўқишга қабул қилиш бўйича Давлат комиссиясининг 2018 йилда 17 сентябрдаги 9-сонли баёни билан 9 та олий таълим муассасасига 2018-2019 ўқув йили қабули учун хорижий олий таълим муассасалари билан қўшма таълим дастурлари асосида бакалавр ва магистрлар тайёрлаш бўйича тўлов-контракт асосида қўшимча қабул квоталари тасдиқланди. Булар:\n1. Тошкент давлат техника университети – 75 та (бакалавриат);\n2. Тошкент давлат стоматология институти – 60 та (бакалавриат);\n3. Тошкент кимё-технология институти – 20 та (магистратура);\n4. Тошкент давлат ўзбек тили ва адабиёти университети – 10 та (магистратура);\n5. Тошкент тўқимачилик ва енгил саноат институти – 25 та (бакалавриат);\n6. Миллий рассомлик ва дизайн институти – 20 та (бакалавриат);\n7. Наманган муҳандислик-технология институти – 60 та (бакалавриат);\n8. Наманган муҳандислик-қурилиш институти – 60 та (бакалавриат);\n9. Андижон машинасозлик институти – 90 та (бакалавриат – 80 та, магистратура – 10 та).\nТўлов-контракт асосида хорижий олий таълим муассасалари билан қўшма таълим дастурлари асосида бакалавриат ва магистратурага абитуриентлардан ҳужжатлар 2018 йил 25 сентябргача қабул қилинади. Бу ҳақда Олий таълим вазирлигининг Telegram’даги “Edu.uz” каналида хабар берилди.\nКириш имтиҳонлари олий таълим муассасалари томонидан 2018 йил 28-30 сентябрь кунлари ўтказилади.\nҚўшма таълим дастурлари асосида бакалавриат ва магистратурага ўқишга тавсия этилган абитуриентлар учун ўқиш истисно тариқасида 2018 йилнинг 2 октябридан бошланади.\nКириш имтиҳонлари натижалари Ўзбекистон Республикаси таълим муассасаларига ўқишга қабул қилиш бўйича Давлат комиссияси томонидан тасдиқланади.\nКириш синовлари натижаси бўйича тўлов-контракт асосида қўшма таълим дастурларида ўқиш истагини билдирган абитуриентларга тўлов-контракт шартларини бажаришнинг охирги муддати 2018 йил 31 октябрь этиб белгиланди.\nҚўшма дастур доирасида таълим оладиган талабалар ўқиши мазкур ва республиканинг бошқа олий таълим муассасалари таълим йўналишлари ва мутахассисликларига ўқишга кўчирилмайди ва тикланмайди.\nТеглар:ОТМ Абитуриент имтиҳон\nХалқаро конференция иштирокчилари Самарқандга борди\n21:18, 20.11.2018 3 433\n14:29, 19.10.2018 9 930\n17:32, 06.10.2018 3 231\n17:19, 06.10.2018 3 174\n09:58, 27.09.2018 3 811


Синглиси учун ўч олмоқчи бўлган қашқадарёлик эркак қудаси ва унинг қизини ўлдирди\n1990 йилда туғилган фуқаро Ф.С. жорий йилнинг 28 июнь куни соат 0800 лар атрофида Кармана тумани, “Шибзон” МФЙда истиқомат қилувчи қудаcининг ҳовлисига келиб, тўрт кун муқаддам, яъни 24 июнь куни ўз жонига қасд қилган синглисининг ўлимига улар сабабчи бўлганлигини иддао қилади. Тортишувлардан сўнг фуқаро Ф.С. хонадон эгаси ҳамда унинг икки нафар қизига ўзи билан олиб келган ошхона пичоғи билан уларнинг танасининг турли жойларига тан жароҳатлари етказиб, ҳодиса жойидан яширинади.\nКиритилди: 13:23 01.07.2019. Ўқилди: 1771 марта. Фикрлар сони: 0 та.


Қуръон курсидаги кечинмаларим... | Azon.uz - Ахборот-таҳлилий портал\nҚуръон курсидаги кечинмаларим...\n4588 16:55 12.07.2021\nДиний таълим мавзуси кўтарилганига ҳам, адашмасам, бир ойга яқин вақт бўлди. Шу орада Қуръон курслари ташкил этилгани ҳақида бир эълонга кўзим тушди. Ўзимда йўқ шодман: ахийри рухсат беришибди-да, барака топкурлар. Қўнғироқ қилиб, аниқ маълумотлар олдим, шанба куни рўйхатга олишар экан.\nМана, таксида манзил томон кетаяпман. Бир-биридан ширин орзулар: таксичи амакидан машғулотлар бошланиб қолса, адашиб тентирамаслик учун манзилга қандай келиб-кетишни сўрайман. Амаки яхши инсон экан. Батафсил тушунтириб берди. Қайтишда китоб дўконига киришим шарт. Курс учун алоҳида тайёргарлик керак (ахир бошқа ўқув курсларидан фарқ қилади...).\nШу хаёллар билан манзилга етиб келдим. Рўйхатга олиш хонасида одам кўп эмас экан. Уч-тўрт киши бор, холос. Аризани тўлдириб бўлгандим, ёнимдаги аёл ҳам тўлдириб беришимни илтимос қилди. Рози бўлдим. Фарғоналик, олтмиш ёшлардаги, юзлари нурли аёл экан. “Қийналиб қолмайсизми?” деб сўрадим. “Йўқ, етказганига шукр”, дея жавоб қайтарди. Бироз суҳбатлашдик. Бошида ўсимта бор экан, Тошкентда даволанар ва шу орада курсга қатнашмоқчи экан. “Умрим қанча қолганини билмайман. Уч ой, балки олти ойдир, Аллоҳ билгувчи... Насиб қилса қатнашаман”, деди. Титраб кетдим... Юзида қайғудан асар ҳам йўқ, қазои қадарга рози инсон...\nХуллас, аризани биргалашиб топширдик. Навбат қачон келишини эшитиб, бояги аёл беихтиёр ўтириб қолди: бир, икки йил... Рўйхатга олувчи таскин берди: «Намозларингизда дуо қилинг...»\nАёл анча вақт жим қолди. Кейин биргалашиб ташқарига чиқдик. Йўл бўйи ҳам гапирмади. Юзи ўзгарган, дадиллик, умид, ишонч тарк этганди уни. Хайрлашдик.\nАвтобус ҳам кела қолмади... Фақат ўша аёл эмас, менда ҳам шу тушкунликка тушдим.\nМиллатнинг қўйни пуч ёнғоққа тўлдирилди. Қонунда жамоат жойларида диний либосда юришга рухсат бор, аммо диний таълимга чеклов қўйилган экан. Яна бир бора ҳайф сизларга!\nШу масалани кўтариб чиққан Мубашшир Аҳмад домла ва бошқа кишиларга илтимос: шундай илмга, Қуръонга чанқоқ миллат учун чeкинманглар!\nБир кун адолат, албатта, ғалаба қозонажак!\nҚуръон курслари кечинма Диний таълим Ҳикоя\nХушхабар: Қуръон курслари квотаси икки баробар оширилди\n1801 12:15 19.07.2021\nAzon.uz узр сўрайди...\n3185 11:55 19.07.2021\n5413 23:05 17.07.2021\n1724 18:30 12.07.2021\nТуркияда болалар учун ёзги Қуръон курслари бошланди\n632 16:00 05.07.2021


Сичқон, қарға, қурбақа ва кийик дўстлиги | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариСичқон, қарға, қурбақа ва кийик дўстлиги\nБир катта чорбоғда сичқон, қарға ва бақа яшар эдилар.\nБир кун булар сичқоннинг раҳбарлигида тўпланиб, мажлис қилибдилар. Мажлисда сичқон иттифоқликнинг фойдаси ва якка-ёлғизликнинг зарари ҳақида сўзлаб, тушунтирибди. Айни мажлис қизиган пайтда бир кийик орқасидан овчи қувган ҳолда буларга қараб, ҳўнграб келаётганини кўрибдилар ва дарҳол кийикни бир боғ ўтнинг орасига яширибдилар, сичқон ернинг ёриғига, қарға дарахт учига учибди, қурбақа сувга кириб яширинибди. Дарахт устида ўтирган қарға овчининг сарсон бўлиб, қайтиб кетаётганини кўргач, ўртоқларини чақирибди:\n— Бекинган жойларингдан чиқаверинглар, овчи кетди, — дебди. Улар яна тўпланишибдилар. Кийик эса ўзини овчи қўлидан қутқарган ўртоқларига ташаккурлар билдирибди ва ўзини сафларига олишни илтимос қилибди.\nМен ёлғизман, овчилар мени ҳар вақт хавотирга соладилар, дебди. Кийик талаби қабул бўлибди. Сичқон бирликнинг аҳамиятини унга тушунтирибди. Шундай қилиб, тўрт ўртоқ дўстликда яшайверибдилар.\nБир куни кийик ўртоқларидан адашибди-да, бошқа бир овчининг қопқонига илинибди. Бундан хабардор бўлган овчи кийикни дарҳол тутиб, дарахтга боғлаб қўйибди. Ўзи яна овга кетибди. Бу сирдан фақат дарахтда турган қарғагина хабардор эди. У дарахтдан тушиб, воқеани сичқон билан бақага айтибди. Сичқон қарға билан кийикни қутқаришга бормоқчи бўлибдилар. Қурбақани қолдирмоқчи бўлибдилар. Чунки овчи қувганда қоча олмай қўлга тушиши мумкин эди. Сичқон олдин, қарға кейин ўртоқларини қутқармоқчи бўлиб йўлга тушибдилар. Улар энди етганда, орқадан қурбақа ҳам судралиб бораётганини кўрибдилар. Сичқон билан қарға қурбақага насиҳат қилиб, орқага қайтишини сўрабдилар. У қайтмасдан:\n— Мен ҳам кийик ўртоғимни қутқаришга бораман, — дебди. Сичқон билан қарға кийик олдига етиб борибдилар. Қарға дарахт устида учиб чиқиб, овчини кузатиб турибди. Сичқон эса кийик богфланган арқонни кемириб ташлабди. Шу соатда овчи келиб қолибди. Улар қочибдилар, қурбақадан бошқаси қутулибди. Овчи қуруқ қайтмайин, деб бақани ушлаб тўрвасига солиб, уйига равона бўлибди. Қутулган дўстлар тўпланиб, бақани қутқариш маслаҳатини кўрибдилар. Буларга сичқон шундай йўлни ўргатади:\n— Кийик, сен ёлғондан чўлоқ бўласан, қарға сенинг бошингга қўниб, ёлғондан икки кўзингни чўқиб бораверади. Овчига яқинлашганда, бу ҳолни кўрган овчи дарҳол кийикни тутаман деб, қурбақани ташлаб сенга югуради. Шу пайт мен бориб, қурбақа ётган халтанинг ипини қирқиб, уни қутқараман. Сичқон айтган режа ижро бўлибди. Қурбақа қутулибди. Овчи эса булар томонга сира келмас бўлиб, бошқа томонга йўл солибди.\nЁвдан қутулган тўрт дўст бирга ўз ватанлари боққа омон-эсон қайтибдилар. Сичқон кўп ташаккурларга сазовор бўлиб, мақсадига етибди.\n← Аввалги Аввалги Фил билан хўроз\nКейинги → Кейинги: Сичқонсуловой